Ζωντανοί-Νεκροί σε Ψυχιατρική Κλινική: Φωτογραφίες του Ένοχου Μυστικού της Ελληνικής Κοινωνίας | Κίνηση «Απελάστε το Ρατσισμό»\nΑΡΧΙΚΗ ΣΕΛΙΔΑ Ζωντανοί-Νεκροί σε Ψυχιατρική Κλινική: Φωτογραφίες του Ένοχου Μυστικού της Ελληνικής Κοινωνίας\nΤο VICE παρουσιάζει σήμερα τις σοκαριστικές, ενοχλητικές, αλλά αληθινές φωτογραφίες και μιλάει με τον άνθρωπο που θέλει να καταγγείλει τις συνθήκες στις οποίες ζουν οι ψυχικά ασθενείς: «Θέλω να καταγγείλω τα γεγονότα που παραβιάζουν μερικά από τα θεμελιώδη δικαιώματα των ψυχικά πασχόντων που νοσηλεύονται σε νοσοκομεία», λέει στο VICE. Οι φωτογραφίες και οι μαρτυρίες είναι σοκαριστικές και ενοχλητικές. Είναι όμως πραγματικές και γι’ αυτό πρέπει να μείνουν στο μυαλό όλων όσων ισχυρίζονται πως είναι άνθρωποι.\nΣτο ισόγειο, οι ασθενείς μένουν με 150 ευρώ τον μήνα.\nΣκεφτείτε μια συνθήκη όπου επτά αποδιοργανωμένοι ασθενείς μένουν για 20 χρόνια στο ίδιο δωμάτιο.\nΣου προκαλεί λύπηση και τρόμο, ο τρόπος με τον οποίο ζουν –ή καλύτερα επιβιώνουν- αυτοί οι άνθρωποι.\nΟι συνθήκες καθορίζονται από το οικονομικό ποσό που καταβάλλουν οι συγγενείς κάθε μήνα. Στο ισόγειο, οι εικόνες είναι συγκλονιστικές. Σου προκαλεί λύπηση και τρόμο ο τρόπος με τον οποίο ζουν –ή καλύτερα επιβιώνουν- αυτοί οι άνθρωποι. Μιλάμε για παρατεταμένα δεσίματα στα κρεβάτια και μεγάλη χορήγηση φαρμάκων. Δεν υπάρχει κανένα πλαίσιο θεραπείας με προοπτική την αποϊδρυματοποίηση των ασθενών. Οι περισσότεροι από αυτούς είναι πλήρως ξεχασμένοι από τους συγγενείς τους και την κοινωνία. Θα λέγαμε ότι βρίσκονται εκεί για να επιτελέσουν τις βιολογικές τους ανάγκες, μέχρι να πεθάνουν. Δεν υπάρχει σχέδιο απεγκλωβισμού τους.\nΤο βράδυ δένεται το μεγαλύτερο μέρος των ασθενών της κλινικής. Η συντριπτική πλειοψηφία των ασθενών που βρίσκονται στο ισόγειο είναι δεμένοι, με αποτέλεσμα να έχουν τραύματα στα χέρια τους και να περνούν ώρες μέσα στα κόπρανα και τα ούρα τους. Έχω δει τροφίμους δεμένους για μήνες. Σύμφωνα με την κλινική, υπάρχουν μικρά διαλείμματα που λύνονται, αλλά προσωπικά δεν το έχω δει να συμβαίνει. Υπάρχουν ασθενείς που δένονται εκδικητικά ή και προληπτικά. Δεν είναι μικρό πράγμα να έχεις καθηλωμένο έναν άνθρωπο στο κρεβάτι του, επειδή φοβάσαι – αυτό υποδεικνύει μια ιατρική έλλειψη. Η κλινική, είτε δείχνει ολιγωρία ως προς τη διάγνωση, τη θεραπεία και την προσέγγιση του ασθενούς, είτε προσπαθεί να αποφύγει ένα οικονομικό κόστος. Δένοντάς τον, δηλαδή, γλιτώνει ιατρικό και θεραπευτικό προσωπικό το οποίο θα έπρεπε να είναι εκεί και να τον φροντίζει (σ.σ. σύμφωνα με τον ν.2071/1992, άρ. 98, Παρ. 3: «Σε κάθε περίπτωση και σε όλη τη διάρκεια της νοσηλείας, πρέπει να επιδεικνύεται σεβασμός προς την προσωπικότητα του ασθενή». Παρ. 4: «Οι περιορισμοί που επιβάλλονται στην ατομική ελευθερία του ασθενή προσδιορίζονται μόνο από την κατάσταση της υγείας του και τις ανάγκες της νοσηλείας»).\nΣύμφωνα με τον ν.2071/1992, άρ. 98, Παρ. 3: «Σε κάθε περίπτωση και σε όλη τη διάρκεια της νοσηλείας, πρέπει να επιδεικνύεται σεβασμός προς την προσωπικότητα του ασθενή».\nΌσο οι ασθενείς παραμένουν καθηλωμένοι, η κανονικότητα στην κλινική δεν διαταράσσεται.\nΠερνούν τη ζωή τους καθηλωμένοι στα κρεβάτια τους, ουρώντας και αφοδεύοντας μέσα σε κουβάδες.\nΟι ίδιες οι οικογένειές τους, τους έχουν στείλει εκεί ώστε να μείνουν – και να πεθάνουν εκεί.\nΑρκεί να ρίξει κανείς μια ματιά στους χρόνους νοσηλείας: 20ετίες και 30ετίες, ολόκληρες ζωές νοσηλείας.\nΥπάρχουν τρόφιμοι που έχουν χρόνια να έρθουν σε επαφή με τον έξω κόσμο.\nΣπάνε πλάκα με τους «τρελούς».\nΘεωρώ ότι η συγκεκριμένη κλινική φτάνει τους νοσηλευόμενους στα όριά τους. Καταρχάς, το παρατεταμένο δέσιμο θα μπορούσε να τους στερήσει τη ζωή και από εξωτερικούς κινδύνους – έναν σεισμό, μια πυρκαγιά κτλ. Οι συνθήκες υγιεινής, όπου ασθενείς κοιμούνται πάνω στα ούρα και τα κόπρανά τους, μπορούν να προκαλέσουν έναν μεγάλο αριθμό λοιμώξεων και παρεμφερών παθήσεων.\nΑυτοί που δεν συμμορφώνονται είτε δένονται, είτε παίρνουν φάρμακα, ώστε να συμμορφωθούν.\nΤο ρεπορτάζ του The Observer για τη Λέρο.\nΗ ψυχιατρική μεταρρύθμιση που ξεκίνησε τη δεκαετία του ’80, είχε στόχο το βαθμιαίο κλείσιμο των ψυχιατρείων.\nΥπάρχουν πάρα πολλές καταγγελίες, ειδικά για ιδιωτικές ψυχιατρικές κλινικές στην κεντρική Ελλάδα και στη δυτική Μακεδονία, όπου συμβαίνουν σημεία και τέρατα.\nΔεν μας νοιάζει το πώς νιώθει ο ασθενής, πώς βιώνει την καθημερινότητά του. Μια καθημερινότητα που είναι κατά γενική ομολογία αβάσταχτη.\nΣε τι συνίσταται, λοιπόν, το κυρίαρχο ψυχιατρικό παράδειγμα αυτήν τη στιγμή;\nΌταν ο άνθρωπος διατηρεί ελπίδα για το μέλλον, όταν βρίσκει ένα νόημα στα πράγματα, όταν μπορεί και επικοινωνεί πραγματικά με τους γύρω του, η έννοια του ανίατου καταργείται.\nΟ ιδρυματισμός ευθύνεται για πολλά από τα συμπτώματα που εμφανίζουν ασθενείς που νοσηλεύονται για περισσότερο από έξι μήνες. Είναι μια δευτερογενής νόσος, που επικάθεται πάνω στην αρχική ψυχική διαταραχή και σχετίζεται με την απο-υποκειμενοποίηση και την απο-κοινωνικοποίηση του ασθενούς. Χάνει, δηλαδή, ο ασθενής τις κοινωνικές του επαφές, παύει να έχει ελπίδα για μια πραγματικότητα εκτός ψυχιατρείου και υπάρχει η συνεχής επανάληψη μιας ρουτίνας. Ρουτίνα που επιβάλλεται από μια εξουσία που δεν ελέγχεται από αυτόν και που ορίζει τι ώρα θα σηκωθεί, τι ώρα θα πάρει τα φάρμακα, θα φάει και θα προαυλιστεί – αν προαυλιστεί. Νομίζουμε ότι οι συμπεριφορές των πασχόντων εντός των ψυχιατρείων είναι κενές νοήματος. Στην πραγματικότητα, όμως, η συμπεριφορά τους είναι γεμάτη νόημα. Όταν ένας ασθενής δεν μιλάει για χρόνια, σημαίνει ότι υπάρχει άρνηση να μιλήσει σε συνθήκες που νιώθει ότι του στερούν το όποιο δικαίωμα. Ακόμη και αυτές οι μικρές βελτιώσεις που έγιναν στο Ψυχιατρείο της Λέρου, μετά τη διεθνή κατακραυγή, έδωσαν εντυπωσιακά αποτελέσματα. Είδαμε ανθρώπους που είχαν να μιλήσουν για δεκαετίες να γίνονται λαλίστατοι. Άνθρωποι που είχαν θεωρηθεί ως ανίατες περιπτώσεις, φάνηκε τελικά ότι μπορούν να ζουν και να δουλεύουν κανονικά μέσα στην κοινότητα, σε δικά τους διαμερίσματα. Τι έγινε εκεί; Θαύμα; Αυτό που θέλω να πω, είναι ότι όταν ο άνθρωπος διατηρεί ελπίδα για το μέλλον, όταν βρίσκει ένα νόημα στα πράγματα, όταν μπορεί και επικοινωνεί πραγματικά με τους γύρω του, η έννοια του ανίατου καταργείται.\nΠρέπει να υπάρχει ένα κοινωνικό κράτος που θα προλαβαίνει τέτοιου είδους καταστάσεις, που δεν θα οδηγεί τους ανθρώπους στα όριά τους.\nΑνταπόκριση από την εκδήλωση του Λέβιτσα


Τρίκαλα - Κολοσσός 87-94 - ebasket.gr\nΚεντρική Basket League Αγώνες Τρίκαλα – Κολοσσός 87-94\nΤρίκαλα – Κολοσσός 87-94\nΔημοσίευση στις 28/03 18:46\nΜε ένα σπουδαίο “διπλό” έφυγε από τα Τρίκαλα ο Κολοσσός Ρόδου, που επικράτησε της τοπικής ομάδας με 94-87. Η ομάδα του Άρη Λυκογιάννη ήταν καλύτερη στη μεγαλύτερη διάρκεια του αγώνα και με 64% στα τρίποντα (16/25) πήρε τη νίκη με την οποία κλείδωσε ουσιαστικά την παρουσία του στα πλέι οφ και παραμένει στο κυνήγι της έκτης θέσης.\nΑπό την πλευρά τους τα Τρίκαλα, κατάφεραν να ακολουθήσουν τον ρυθμό των φιλοξενούμενων για περίπου 15 λεπτά, όμως η κακή αμυντική λειτουργία των παικτών του Κώστα Φλεβαράκη οδήγησε στην ήττα.\nΠρώτος σκόρερ για τα Τρίκαλα (αλλά και του αγώνα) ήταν ο Κάπκοβιτς με 24 πόντους, ενώ για τον Κολοσσό Ρόδου ο Ρόμπινσον με 19 πόντους.\nΤα Τρίκαλα ξεκίνησαν με τους: Ίνγκραμ, Τρέισι, Χάρις, Κάπκοβιτς και Πάνο, ενώ η αρχική πεντάδα του Κολοσσού αποτελούνταν από τους: Ουότερς, Λίντεν, Σκοτ, Χάγκινς και Ρόμπινσον.\nΟ Κολοσσός μπήκε δυνατά στην αναμέτρηση και με τρία τρίποντα (δύο του Σκοτ και ένα του Λίντεν) προηγήθηκε στο 4’ με 4-9. Οι γηπεδούχοι αντέδρασαν άμεσα και με πρωταγωνιστή τον Χάρις, ισοφάρισε σε 11-11, 4:31 πριν τη λήξη του δεκαλέπτου. Οι φιλοξενούμενοι πήραν εκ νέου προβάδισμα 5 πόντων (13-18), με την πρώτη περίοδο να ολοκληρώνεται με σκορ 18-20.\nΣτο δεύτερο δεκάλεπτο, τα Τρίκαλα προηγήθηκαν για πρώτη φορά στο παιχνίδι με 24-23 και λίγο αργότερα με 26-24. Οι φιλοξενούμενοι ανέτρεψαν γρήγορα την κατάσταση και με τους Λαρεντζάκη, Μανωλόπουλο και Τσάμη να σκοράρουν, μετέτρεψαν το -2, σε +4 (29-33, 5 λεπτά πριν το ημίχρονο). Οι Ροδίτες, συνέχισαν στον ίδιο ρυθμό και μέχρι το τέλος του ημιχρόνου ανέβασαν τη διαφορά στους 7 πόντους με τους Χάγκινς και Στεφανίδη να διαμορφώνουν το 37-44.\nΠρώτος σκόρερ για τα Τρίκαλα στο πρώτο ημίχρονο ήταν οι Χάρις και Κάπκοβιτς με 7 πόντους, ενώ για τον Κολοσσό ξεχώρισε ο Σκοτ με 8 πόντους.\nΣτο τρίτο δεκάλεπτο, ο Ρόμπινσον με δύο συνεχόμενα τρίποντα εκτόξευσε τη διαφορά στους 13 πόντους (37-50). Το σόου τριπόντων σε αυτό το δεκάλεπτο συνεχίστηκε, με τον Κάπκοβιτς να σκοράρει για τα Τρίκαλα πίσω από τα 6,75 και τον Λίντεν να απαντά αμέσως και να διατηρεί το +13 (40-53). Ένα λεπτό αργότερα ήταν σειρά του Ίνγκραμ να σκοράρει με τρίποντο, ενώ και οι Κάπκοβιτς (4 σερί πόντοι) και Αλεξάντερ μείωσαν στους πόντους (49-53), με τον Άρη Λυκογιάννη να καλεί εσπευσμένα τάιμ άουτ. Χάρις με τρίποντο και Κάπκοβιτς με βολές έφεραν τη διαφορά στο καλάθι (54-56), με τους νησιώτες να ξεφεύγουν εκ νέου με 7 πόντους με καλάθια των Λίντεν και Σμιθ (54-61, 2:37 για το τέλος του τρίτου δεκαλέπτου). Το δεκάλεπτο ολοκληρώθηκε με σκορ 58-66.\nΣτο τέταρτο δεκάλεπτο, ο Ίνγκραμ με τρίποντο μείωσε στους 4 πόντους (64-68), με τον Λαρεντζάκη να απαντά με τον ίδιο τρόπο, διατηρώντας το +7 για τον Κολοσσό (64-71, 7:46 για τη λήξη του αγώνα). Η ομάδα του Κώστα Φλεβαράκη, 4 λεπτά πριν τη λήξη του αγώνα, μείωσε στους 4 πόντους (76-80) με καλάθι και φάουλ του Αλεξάντερ. Ο Ρόμπινσον με εύστοχο σουτ από τα 6,75 διαμόρφωσε το 76-83, ενώ με ίδιο τρόπο ο Μανωλόπουλος έφερε τη διαφορά στο +8 για τους φιλοξενούμενους (78-86) δίνοντας τη χαριστική βολή στα Τρίκαλα.\nΔιαιτητές: Φούφης – Σόμος – Γκούμας.\nΤα δεκάλεπτα: 18-20, 37-44, 58-66, 87-94.\nΤΡΙΚΑΛΑ (Φλεβαράκης): Ίνγκραμ 11 (2), Νικολόπουλος, Τρέισι 6, Χάρις 12 (2), Τσούπκοβιτς 24 (3), Πάνος 6, Σπάνος, Ματαλόν 6, Βαρυτιμιάδης, Αλεξάντερ 14, Χολ 8.\nΚΟΛΟΣΣΟΣ ΡΟΔΟΥ (Λυκογιάννης): Τολιόπουλος, Λαρεντζάκης 9 (1), Ουότερς, Μανωλόπουλος 13 (3), Σμιθ 14, Στεφανίδης 9 (1), Λίντεν 11 (3), Σκοτ 8 (2), Τσάμης 5 (1), Χάγκινς 6, Ρόμπινσον 19 (5).\nΠροηγούμενο ΠΑΟΚ – Απόλλων Π. 68-46\nΕπόμενο ΚΑΟΔ – Πανελευσινιακός 76-61


Στο 6o επεισόδιο της 8ης σεζόν, την επόμενη μέρα της κατάκτησης του King’s Landing, η μοίρα των χαρακτήρων αποκαλύπτεται. Ακολουθούν spoilers για το επεισόδιο “The Iron Throne”.\nΤελικά, ύστερα από όλο αυτό τον καιρό, ο Drogon είχε την μόνη σωστή πολιτική σκέψη.\nΚι ο Sam φυσικά, αλλά ο κόσμος δεν ήταν ακόμα έτοιμος για τη δημοκρατία- το οποίο το βρήκα έξυπνο, για να είμαι ειλικρινής, παρόλο που από την πρώτη στιγμή πίστευα πως το φινάλε της σειράς θα αποτελούσε τη μετάβαση από τη μοναρχία στη δημοκρατία. Τελικά δεν συνέβη αυτό, αλλά δεν έμειναν τα πράγματα κι όπως ακριβώς ήταν. Κανείς δεν είναι ικανοποιημένος από αυτό; Ίσως, αλλά αυτό σημαίνει πως ο συμβιβασμός είναι πετυχημένος.\nΠετυχημένος, στην προκειμένη περίπτωση, θα πει πως η σειρά έκλεισε με μια ενδιαφέρουσα τοποθέτηση περί πολύ σταδιακής μετακίνησης προς… κάπου. Όχι μπροστά, όχι πίσω, αλλά μετακίνηση παρόλαυτά.\nΣτο παθιασμένο (αν και άσχημα γραμμένο, αλλά τελοσπάντων) λόγο του Tyrion προς το συμβούλιο των αρχηγών, η κεντρική τοποθέτηση είναι πως η βασική στάση και φιλοσοφία της Daenerys ήταν κατά βάση σωστή. Ναι στην απελευθέρωση, ναι στο σπάσιμο του τροχού. Αλλά ο Tyrion, και γενικότερα η σειρά μέσω αυτού και μέσω των τελευταίων της εικόνων, καταλήγει στην ιδέα πως η αλλαγή δε μπορεί ποτέ να έρθει από εκείνους που έχουν τραυματιστεί ανεπανόρθωτα από τον κόσμο που επιχειρούν να αλλάξουν. Το βάρος θα πέφτει πάντα στους επόμενους, και γι’αυτό η ίδια η αλλαγή είναι κάτι δύσκολα πραγματοποιήσιμο στην πράξη, και γι’αυτο ποτέ δεν έρχεται στην αγνή της μορφή που οποιοιδήποτε την έχουν οραματιστεί.\nΠροτρέχω, αλλά μιας και οι ίδιοι οι Benioff και Weiss τρέχουν τόσο ατσούμπαλα εδώ και κάποιες σεζόν για να φτάσουν σε αυτό το προαποφασισμένο (και κονσεπτικά εξαιρετικά ταιριαστό, θα πω) φινάλε, ας θεωρηθεί αυτό το recap ως ένας ύστατος φόρος τιμής στην δημιουργική τους σχιζοφρένεια.\nΠάμε να τα πιάσουμε, για τελευταία φορά, απ’την αρχή.\nΤο επεισόδιο, σκηνοθετημένο από τους δύο showrunners, ανοίγει στα γκρεμίσματα της Πομπηίας με τον Jon Snow να περπατάει σε κάτι κομμένες σκηνές από το επεισόδιο του Miguel Sapochnik από την προηγούμενη εβδομάδα, βλέποντας γύρω του νεκρούς και αποκαϊδια. Στα υπόγεια, ο Tyrion βρίσκει τα πτώματα των δυο αδερφιών του αγκαλιασμένα- μια ακόμα ένδειξη προχειράτζας το γεγονός ότι δυο βήματα πιο πέρα το δάπεδο είναι καθαρό από συντρίμμια, λες κι απλά έτυχε ο Jaime κι η Cersei να κάτσουν στο λάθος σημείο ενώ πέφταν μερικοί σοβάδες, και όχι ότι γκρεμίστηκε ολόκληρο το παλάτι στα κεφάλια τους.\nΤελοσπάντων, το κλίμα είναι βαρύ για τα ηρωικά μας σιωπηλά παλικάρια, ο Grey Worm εκτελεί άμαχους μες στη μέση του δρόμου, η Daenerys (που παρουσιάζεται με το ξεκαρδιστικό πλάνο με τα φτερά του δράκου πίσω της) συγκεντρώνει τα στρατεύματα και ξαφνικά αποφασίζει πως έχει λίγη ακόμα “απελευθέρωση” να κάνει, γενικά ζόρικα τα πράγματα. Μια που το ανέφερα, η φάση με το στρατό της είναι καταπληκτική, από επεισόδιο σε επεισόδιο οι μάχιμοι αυξομειώνονται αναλόγως των αναγκών, τη μία νομίζεις πως έχουν εξαφανιστεί οι Dothraki και την επόμενη ξεκοιλιάζουν αμάχους Κινγκσλαντίσιους, τη μία ο στρατός είναι αποδεκατισμένος και την άλλη έχουν αναπαραχθεί με CGI μέχρι όπου φτάνει το μάτι. Είναι πραγματικά ο τρομερότερος στρατός που είδε ποτέ το Westeros: μπορεί να παίρνει ό,τι μορφή και μέγεθος χρειάζονται ανά πάσα στιγμή!\nΜπροστά λοιπόν στον στρατό της, ο Tyrion κάνει το θαρραλέο βήμα αποδοχής της αποτυχίας του, πετάει την κονκάρδα-χεράκι του στα σκαλιά, αποκηρύσσει τη Daenerys και με συνοπτικές διαδικασίες φυλακίζεται για εσχάτη προδοσία.\nΟ Jon, που σε όλη αυτή τη διαδικασία κοιτάει σιωπηλά με αυτό το γνώριμό του “προσπαθώ να θυμηθώ τι έχω ξεχάσει” βλέμμα, τα λέει και με τον Tyrion και με την Arya, και λίγο-πολύ καταλήγουν κι οι δύο σε ένα κοινό συμπέρασμα. “Είδαμε τα τελευταία επεισόδια και καταλήξαμε πως η Daenerys είναι τελικά ο Χίτλερ”, του λένε, εκλιπαρώντας τον να τη σταματήσει όσο είναι ακόμα καιρός. Όπως συμβαίνει εδώ και κάποιο διάστημα στη σειρά, η τακτική “ένας χαρακτήρας προτείνει κάτι ακραίο σε κάποιον άλλον και στην επόμενη σκηνή εκείνος ακολουθεί άμεσα την ιδέα χωρίς να χρειαστεί καν ενδιάμεση σεκάνς” λειτουργεί και τώρα.\nΚι έτσι φτάνουμε στο κομβικό σημείο του επεισοδίου και σοκαριστική στιγμή στην οποία υποθέτω έχτιζε όλη η σειρά (ξέρω, αυτό το “υποθέτω” κάνει πολύ σοβαρό κουβάλημα), με τον Jon και τη Dany μπροστά στον Iron Throne, με το παλάτι κυριολεκτικά συντρίμμια. Ο Jon την παρακαλά για μια τελευταία φορά να συνέλθει, εκείνη ανένδοτη θέλει να συνεχίσει το ‘σπάσιμο του τροχού’ ό,τι κι αν αυτό σημαίνει, οπότε ο Jon τη φιλάει για μια τελευταία φορά και την καρφώνει αφήνοντάς τη νεκρή, μπροστά στον πολυπόθητο θρόνο, μέσα στο αίμα της.\nΣυνεχίζοντας έτσι, τελικά, την θλιβερή παράδοση των γυναικών ηρωίδων που οφείλουν -πρωτίστως, παρά να αποτελούν συνεπείς, ουσιαστικούς χαρακτήρες- να εκπροσωπούν κάτι δραματικά συμβολικό, και συνήθως να τρελαίνονται ή να πεθαίνουν (ή, φυσικά, και τα δύο) ως μάθημα-πάθημα, ως μέρος κάποιου τρανού αλληγορικού κηρύγματος. Οι ιστορίες, η κάθε μία από μόνη της, δεν είναι ανάξιες επειδή υπηρετούν αυτό το κλισέ (υποθέτω κάποιοι τροχοί απλά δεν πρόκειται να σπάσουν), αλλά κάποια στιγμή θα αναρωτηθεί δικαιολογημένα κανείς, ως πότε.\nΤελοσπάντων, ο Drogon, που παρακολουθεί το όλο σκηνικό, και είναι δράκος και δεν τον νοιάζουν όλα αυτά, έχει τη μόνη καλή ιδέα που είχε άνθρωπος (ή πλάσμα, γενικότερα) όλη τη σεζόν: Αφού κοιτάει τον Jon σιχτιρισμένος, φτύνει φωτιά και λιώνει τον θρόνο. Κυριολεκτικά η μόνη σωστή, εφαρμοσμένη πολιτική σκέψη που είδαμε στο επεισόδιο. Ο Drogon είναι εκείνος που συμφωνούσε μαζί μου όταν έλεγα τόσο καιρό πως πρέπει να έρθει η δημοκρατία στο Westeros και, σε μια διασκεδαστικά προφανή συμβολική κίνηση, βλέποντας το άψυχο κορμί της Μητέρας του, έριξε ένα “βρε δε μπα να χαθείτε όλοι σας” σε μορφή φωτιάς, πήρε τη Daenerys μαζί του, και πέταξε για μακριά. Είναι η τελευταία φορά που θα τον δούμε στη σειρά- υπάρχει αργότερα η υπόνοια πως ίσως ο Bran μπορέσει να τον βρει, και ενδεχομένως τον ελέγξει, αλλά προσωπικά μου αρέσει σαν τελευταία δρακονότα αυτή η ιδέα αβεβαιότητας. Πως κάπου, εκεί έξω, σε αυτό τον επικίνδυνο κόσμο, υπάρχει ένας δράκος, ή περισσότεροι, και πως κάπως, κάποτε, κάπου, όλα αυτά θα συμβούν ξανά.\nΜιλώντας για Bran όμως, ας περάσουμε στο δεύτερο μέρος του επεισοδίου- μια ακόμα περίπτωση της φετινής σεζόν όπου δύο εμφανώς διαφορετικά μεταξύ τους επεισόδια κόλλησαν για να γίνουν ένα. (Αν ήμουν μάνατζερ των πρωταγωνιστών της σειράς θα ήμουν ειλικρινά έξαλλος με το ΗΒΟ. Μας κοροϊδεύουν μες στα μούτρα μας για να είναι χαμηλότερο το rate επεισοδίων και άρα μισθών;;).\nΒδομάδες έχουν περάσει, επειδή έχει μεγαλώσει το μούσι του Tyrion.\nΟ πάλαι ποτέ σοφός νάνος σύρεται μπροστά στο συμβούλιο των διαφόρων αρχόντων που έχουν απομείνει αριστερά και δεξιά στο ακέφαλο Westeros, σε αυτό που ουσιαστικά θα αποτελέσει έναν μακρύ επίλογο στη λογική των καρτών τίτλων τέλους, που μας ενημερώνουν “Η Claire πέθανε 7 χρόνια μετά. Ο James δεν ξαναπαντρεύτηκε ποτέ. Έζησε ως τα 93 του, συνεχίζοντας να δίνει διαλέξεις στο Πανεπιστήμιο.”\nΟι Άσπιλοι διατηρούν ακόμα τον έλεγχο του King’s Landing όμως παραμένει το πρόβλημα πως κανείς δεν κάνει κουμάντο στο Westeros και δεν μοιάζει να επίκειται άμεσα ειρήνη ανάμεσα σε όλες τις πλευρές. Όπως λοιπόν έγινε και τότε με την ναυμαχία του Blackwater, έτσι και σήμερα το φίδι από την τρύπα θα βγάλει ο Tyrion, τον οποίον περιέργως ακούνε όλοι και περιμένουν τη γνώμη του για να αποφασίσουν ποια θα είναι η διάδοχη κατάσταση.\nΑφού ο Sam προτείνει βασικά εκδημοκρατισμό της περιοχής προς γενική διασκέδαση όλων (πραγματικά, το βρήκα αστείο και συνεπές, ότι η πρόοδος δεν ήρθε τελικά τόσο έξαφνα), η παρέα καταλήγει σε μια ενδιάμεση συμφωνία, πως οι βασιλιάδες πλέον θα εκλέγονται- αν όχι από το λαό, τουλάχιστον από τους ενδιάμεσους άρχοντες. Κάτι είναι κι αυτό, υποθέτω;\nΣηκώνονται διάφοροι να μιλήσουν, όπως ο Edmure, τον οποίο η Sansa διακόπτει με ένα ψύχραιμο “ψιτ, θείο, έγινε, καταλάβαμε, κάτσε λίγο τώρα”. Ο Tyrion λοιπόν ξεφεύγει σε έναν μονόλογο που μοιάζει να έχει ξεφύγει από το “Lady in the Water” του Shyamalan, μιλώντας για την Αξία Της Ιστορίας, και το πώς αυτό που χρειάζεται ο κόσμος είναι Μια Καλή Ιστορία (οκ, συγγραφείς, ηρεμήστε λίγο τώρα σαν τον θείο Edmure), και γι’αυτό προτείνει για βασιλιά τον Bran τον Σπασμένο.\nΑν μη τι άλλο δεν το είδα να έρχεται, αλλά ξέρετε ποιος το είχε δει να έρχεται;\nΟ Bran ο Σπασμένος αυτοπροσώπως.\n“Αλλιώς δε θα είχα έρθει ως εδώ”, είπε ο Bran με αυτό το ημι-χαμόγελο, ημι-πρόσωπο που κάνω όταν δεν βλέπω καλά τι λέει η οθόνη, τιμώντας έτσι όλους εμάς τους θρυλικούς τεμπέληδες που πάμε κάπου μόνο όταν έχουν απολύτως συγκεκριμένο λόγο, αλλιώς απλά αράζουμε στον καναπέ μας πίνοντας καφέ και χαζεύοντας το twitter.\nΜε τη σύμφωνη γνώμη όλων των αρχηγών λοιπόν, ο Bran στέφεται βασιλιάς, με μόνο αστερίσκο την Sansa η οποία χρησιμοποιεί τη στιγμή σύγχυσης για να αποσπάσει ένα φανταστικό αποτέλεσμα με αντάλλαγμα τη θετική της ψήφο, δηλαδή την ανεξαρτησία του Βορρά. Συγγνώμη που είπα πριν ότι ο Drogon είχε τη μόνη σαφή πολιτική στάση στο επεισόδιο, κι η Sansa σαφέστατη ήταν. Μες στο ευρύτερα αμήχανο “…τι, δηλαδή το κάνουμε όντως τώρα αυτό;” κλίμα, οι πάντες συμφωνούν με τα πάντα, και με μπόνους συμβιβασμό την απελευθέρωση του Jon Snow. Θρίαμβος!\nΑπελευθέρωση όμως, με κόστος. Προκειμένου να αποφευχθεί ο πόλεμος των Άσπιλων με τα 6 Βασίλεια του Westeros συν το Winterfell, ο Jon μπορεί να μην εκτελέστηκε, όμως οφείλει να υπηρετήσει το υπόλοιπο της ζωής του εκεί από όπου ξεκίνησε, από το τείχος, στην αναγεννημένη Night’s Watch. Όπως και πάρα πολλά από τα επιμέρους στοιχεία της κατάληξης του επεισοδίου και της σειράς, κι αυτό το λάτρεψα. Βρίσκω φανταστική την ιδέα πως τελικά τίποτα δεν είχε σημασία, ούτε το αίμα του Jon, ούτε η σειρά διαδοχής για έναν λιωμένο θρόνο-παλιοσίδερα. Στο τέλος, βρέθηκε πίσω εκεί από όπου ξεκίνησε, με τον ίδιο ακριβώς λουκ και τον ίδιο ακριβώς παλιόφιλο (και τον Ghost, αλλά και τον Tormund, αναλόγως του σημείου εκκίνησης που θεωρεί καθένας), εξόριστος, στον χειμώνα.\nΠίσω στο Westeros, διάφοροι χαρακτήρες παίρνουν τον δικό τους επίλογο, οριστικό ή μη. H Brienne ανανεώνει την wikipedia του Jaime. Ο Sam παρουσιάζει στον Tyrion μια γραπτή εκδοχή της σειράς, με τίτλο “A Song of Ice and Fire”, το οποίο είναι το πιο αδιανόητα cheesy πράγμα που θα μπορούσε να έχει συμβεί. Οι Άσπιλοι σαλπάρουν για Naath, όπου θα ξεκινήσουν τη δική τους δυναστεία υπό νέο λάβαρο. Ο Tyrion είναι ΞΑΝΑ δεξί χέρι του βασιλιά, επειδή αυτή είναι η ευχή και η κατάρα που τον έχει βρει. Ο Bran είναι στη διαδικασία προσλήψεων για το υπουργικό του συμβούλιο, το οποίο περιλαμβάνει πλην των προαναφερθέντων ηρώων, και τον Bronn αλλά και τον Davos. Η τελευταία τους σκηνή παίζει σαν ένα μικρό σίτκομ ως περίπου αισιόδοξη ματιά προς το μέλλον: Ο Davos αποκαλεί τον Bronn “άρχοντα των τίτλων” κι εκείνος τον λέει βασικά “grammar nazi” πριν αρχίσουν όλοι να διαφωνούν για το πόσο μεγάλη προτεραιότητα είναι η αναστήλωση των οίκων ανοχής του King’s Landing. Σχεδόν ένιωθες το theme κλεισίματος του ‘Seinfeld’ να παίζει. (Αλλά στους τίτλους τέλους ενός πολύ κακού επεισοδίου ‘Seinfeld’- προσωπικά δεν βρίσκω καθόλου διασκεδαστική τη συνεχιζόμενη ύπαρξη του Bronn).\nΜε το Westeros να έχει μπει λίγο ως πολύ στην νέα του εποχή, μέχρι φυσικά να ξανασυμβεί κάτι αντίστοιχο επειδή Ιστορία είναι αυτή, σπιράλ κάνει, η σειρά αφιερώνει τις τελευταίες της σιωπηλές στιγμές στην τριάδα των ηρωικών Stark, καθείς εκ των οποίων διαγράφει ένα άλλο μονοπάτι. Σε ένα όχι τρομερά περίτεχνο αλλά συγκινητικό κάπως μοντάζ, ακολουθούμε τα τρία πολύπαθα αδέρφια στα πρώτα βήματα της νέας τους πορείας.\nΗ Sansa, έχοντας αποσπάσει πετυχημένα τον Βορρά από τον κεντρικό έλεγχο του στέμματος, σε μια πρώτη υποψία αποσχιστικών κινημάτων, στέφεται βασίλισσα και οδηγεί τον τόπο μπροστά. Η Arya, έχοντας ολοκληρώσει την αποστολή της και το νόημά της ενδεχομένως στον τόπο αυτό, αποφασίζει να δει τι βρίσκεται πέρα από το Westeros. Κι ο Jon κλείνει τη σειρά, ξεκινώντας μια αποστολή έξω -και πάλι- από το τείχος, μαζί τους άγριους και τον Tormund.\nΚάτι παλιό, κάτι νέο, και κάτι παλιό αλλά με νέα ματιά. Ένας επίλογος πάνω στην ίδια την διαδικασία του να προχωράς παρακάτω, ακόμα κι αν αυτό δεν σημαίνει πάντα αυτό που περιμένεις ή που σχεδιάζεις.\nΌλα αυτά μαζί, σε ένα φινάλε που όπως και το μεγαλύτερο μέρος των τελευταίων χρόνων της σειράς ήταν άτσαλο και αρκετά πιο σχηματικό από όσο θα ήθελα, όμως σε τελική ανάλυση, καθαρά σε επίπεδο ιδεών, είναι συνεπές προς τον κόσμο και τους χαρακτήρες που γέννησαν αρχικά τη σειρά. Το αύριο είναι ένας διαρκής αγώνας που άλλοτε σε πάει πίσω, άλλοτε σε πάει μπροστά, και πάντα υπενθυμίζει πως το να σπάσεις τον τροχό είναι μια βίαιη διαδικασία δίχως κανένα καθαρό ή αποφασιστικό αποτέλεσμα.\nΦαίνεται πεντακάθαρα πια ότι οι Benioff και Weiss λειτουργούσαν τόσο καιρό έχοντας ως αναγκαστικό σημείο προσγείωσης αυτό το φινάλε, αλλά δεν είχαν ούτε την απόλυτη ικανότητα, ούτε την αναγκαία ίσως διάθεση, ώστε να ενώσουν ικανοποιητικά όλες τις τελείες. Είναι εκ των υστέρων εμφανές πως αυτό το φινάλε είχε προϋπάρξει της σειράς την οποία ολοκλήρωσε κι αυτό είναι, well, περίεργο και άτσαλο. Τα προβλήματα δομής, ανάπτυξης χαρακτήρων, και πάνω από όλα ρυθμού, πλήγωσαν ανεπανόρθωτα τη σειρά στην τελική της ευθεία, κι αυτή η αλήθεια με κάποιο παράδοξο τρόπο συνυπάρχει με την αληθινή αξία της τελικής δήλωσης. Υπό μία έννοια, όλη αυτή η περίπλοκη, άτσαλη κατάσταση έβγαλε ευνοημένο και τον ίδιο τον Martin- αν πράγματι αυτό ήταν το φινάλε στο οποίο στόχευε, και το οποίο μάλλον εδώ και πολύ καιρό δεν ήξερε πια πώς να προσεγγίσει, τότε η τηλεοπτική διασκευή έβγαλε το φίδι από την τρύπα, με όσο άγαρμπο τρόπο κι αν το έκανε. Μπορεί, απλά, να μην υπήρχε άλλος τρόπος.\nΚάποιες φορές για να πάμε παρακάτω, πρέπει ένας Drogon απλώς να βάλει φωτιά στον θρόνο.\n* Το ‘Game of Thrones’ προβάλλεται κάθε Κυριακή στη Nova ταυτόχρονα με την Αμερική, και κάθε Δευτέρα Prime Time στις 22.00 στο Novacinema1HD.\n** Για τα πάντα γύρω από το ‘Game of Thrones’, επισκέψου την ειδικά διαμορφωμένη μας σελίδα.


Παναγιώτης Νικολάου 9 Μαΐου 2022 8 Μαΐου 2022 094\nΜε νίκη συνέχισε στο πρωτάθλημα της Γ’ ΕΣΚΑΣΕ ο Αίας Αλιβερίου επικρατώντας του Α.Ο. Κύμης με 27-58. Η ομάδα του Σαλταρίκου ήταν καλύτερη και δεν δυσκολεύτηκε να φτάσει στην τελική επικράτηση, έχοντας το προβάδισμα από την αρχή.\nΠρώτος σκόρερ των νικητών ο Φερμελής με 24 (6) πόντους και ακολούθησε ο Μοιρώτσος με 17.\nΔΕΚΑΛΕΠΤΑ: 11-21, 20-34, 22-38, 27-58.\nΑ.Ο. ΚΥΜΗΣ (Μαρούσος): Καλαμισδράκης 6, Μπαλαράς 2, Τραχανάς, Δημητρός 6 (2), Λαγός 4, Μαρούσος 9 (1).\nΑΙΑΣ ΑΛΙΒΕΡΙΟΥ (Σαλταρίκος-Φερμελής): Ντεμίρι, Μπάνος 7 (1), Μοιρώτσος 17, δημητρίου, Μποΐντας 4, Βέκιος 2, Λαλιώτης, Φερμελής 24 (6), Μάτζιαρης, Τσάλας 4, Ρουμελιώτης, Φωτιάς.\nΑΙΑΣ ΑΛΙΒΕΡΙΟΥΑΟ ΚΥΜΗΣ\nΓ’ ΕΣΚΑΣΕ (Α’ ΟΜΙΛΟΣ): ΓΣ Στύρων-ΑΟ Κύμης 67-46\nΠαναγιώτης Νικολάου 11 Απριλίου 2022 11 Απριλίου 2022


Rowing Beach Sprint: Παίρνουν φωτιά τα κουπιά! | SPORTIN\nΚυριακή, Αύγουστος 25, 2019 - 8:02πμ\nΟ Competition Manager του αθλήματος, Νίκος ΓΚΟΥΝΤΟΥΛΑΣ, ήταν σαφής και κατηγορηματικός στο σχόλιο του: «Παραδεισένιος καιρός για το αγώνισμά μας. Οι πιο τέλειες καιρικές συνθήκες. Είμαι βέβαιος ότι οι αθλητές θα απολαύσουν τους αγώνες και μαζί θα απολαύσει και ο κόσμος το θέαμα. Εκτός από τις πολύ καλές καιρικές συνθήκες έχουμε επίσης την υπέροχη θέα προς τη Γέφυρα και την Παλιοβούνα. Όλο το σκηνικό κουμπώνει άψογα με το άθλημα μας».


η ελιά: Ποιά είναι τα προβλήματα που σχετίζονται με την πολύδυμη κύηση\nΠοιά είναι τα προβλήματα που σχετίζονται με την πολύδυμη κύηση\nΗ πολύδυμη κύηση (δίδυμα, τρίδυμα κ.ο.κ.) εγκυμονεί αυξημένους κινδύνους τόσο για τη μητέρα όσο και για τα κυήματα. Τα τελευταία χρόνια υπάρχει μια αύξηση των πολύδυμων κυήσεων λόγω της αύξησης της τεχνητής γονιμοποίησης και των θεραπειών κατά της υπογονιμότητας.\nΌσον αφορά τα προβλήματα που σχετίζονται με πολύδυμη κύηση, υπάρχει αυξημένος κίνδυνος για εκλαμψία και προεκλαμψία, υπερέμεση, πολυϋδράμνιο, πρόδρομο πλακούντα, σιδηροπενική αναιμία, και αποβολή. Επίσης τα νεογνά είναι μικρότερα από το κανονικό και ο τοκετός είναι πιο δύσκολος, συνοδευόμενος στην περίπτωση που υπάρχουν 2 πλακούντες, από σοβαρότερη αιμορραγία.\nΠοιά είναι η παρακολούθηση των πολύδυμων κυήσεων\nΟι πολλαπλές κυήσεις καλό είναι να παρακολουθούνται από ένα γυναικολόγο με εμπειρία στο θέμα. Χρειάζονται τακτικοί έλεγχοι με υπέρηχο για να επιβεβαιωθεί ότι κάθε μωρό λαμβάνει αρκετό αίμα. Μετά την 28η εβδομάδα συνιστάται ανάπαυση για να αποφευχθεί ο πρόωρος τοκετός.http://www.healthpress.gr


Κατέβασαν από αεροπλάνο γνωστό ηθοποιό γιατί έπαιζε online παιχνίδι και δεν το έκλεινε! - Ειδήσεις Newsit.gr\nNewsit / Lifestyle / Κατέβασαν από αεροπλάνο γνωστό ηθοποιό γιατί έπαιζε online παιχνίδι και δεν το έκλεινε!\nΚατέβασαν από αεροπλάνο γνωστό ηθοποιό γιατί έπαιζε online παιχνίδι και δεν το έκλεινε!\nΔημοσιεύθηκε: 09.12.2011 | 08:12\n“Παρακαλούνται οι επιβάτες να απενεργοποιήσουν το κινητό τους κατά την διάρκεια της πτήσης” είπε η αεροσυνοδός. Όμως κάποιος δεν έλεγε να το κλείσει.\nΟ λόγος για τον διάσημο αμερικανό ηθοποιό Άλεκ Μπάλτγουιν ο οποίος έγινε πυρ και μανία με την American Airlines καθώς εκδιώχθηκε από την πτήση για Νέα Υόρκη στην οποία επέβαινε επειδή έπαιζε το αγαπημένο του on-line παιχνίδι «Words With Friends»!\nΟ διάσημος αμερικανός ηθοποιός αρνήθηκε να κλείσει το κινητό του, ενώ τροχοδρομούσε για απογείωση από το Λος Άντζελες, επειδή έπαιζε επί 45 ολόκληρα λεπτά, και μετά από τρεις προειδοποιήσεις του ζητήθηκε να εγκαταλείψει τελικά το αεροπλάνο και να φύγει με την επόμενη πτήση!\n«Λατρεύει τόσο πολύ το ‘Words with Friends’ που ήταν διατεθειμένος να εγκαταλείψει το αεροπλάνο γι΄αυτό» αναγνώρισε ο εκπρόσωπός του, ο οποίος ανέφερε τελικά ότι ο ηθοποιός πήρε άλλη πτήση της American Airlines για να μεταβεί στη Νέα Υόρκη.\nΟ Baldwin αμέσως έστειλε μήνυμα μέσω Twitter (του οποίου είναι συχνότατος χρήστης) στην αεροπορική εταιρεία για να παραπονεθεί δηλώνοντας ότι είναι η τελευταία φορά που ξαναχρησιμοποιεί πτήση της American Airlines. Μάλιστα, ειρωνεύτηκε τις αεροσυνοδούς της εταιρείας, κάνοντας λόγο για «γυμνάστριες των καθολικών σχολείων του ’50 που βρίσκουν εργασία στην ΑΑ ως αεροσυνοδοί».\nAπό την πλευρά της, η αμερικανική εταιρεία απάντησε στον κ. Baldwin, επίσης μέσω Twitter, ότι θα «εξετάσει» το περιστατικό!


ΓΡΑΦΕΙ: ΑΜΑΛΙΑ ΔΟΥΚΑ 12-10-2017\nΜε την τάση του athleisure να βρίσκεται στο ζενίθ της αλλά και λόγω της μεγάλης αγάπης μας για το wellness, οι πιθανότητες λένε πως τουλάχιστον 3 φορές την εβδομάδα φοράς τα αγαπημένα σου αθλητικά ρούχα, είτε για πρωινή άσκηση είτε για προπόνηση μετά το γραφείο. Συγχαρητήρια! Ξέρεις, όμως, κάθε πότε πρέπει να πλένεις τα αγαπημένα σου leggings και αθλητικά σουτιέν, μα το κυριότερο, το πώς;\nΌπως ακριβώς εσύ έχεις ανάγκη ένα ντους μετά από την προπόνηση σου, έτσι και η αθλητική "στολή" σου οφείλει να μπει στο πλυντήριο. Ακόμα κι αν συνεχίσει να μοσχοβολάει και μετά την προπόνηση, τα βακτήρια που έχουν δημιουργηθεί εξαιτίας της θερμότητας και του ιδρώτα είναι αόρατα. Και σίγουρα δε τα χρειάζεσαι την επόμενη φορά που θα φορέσεις το κολάν σου.\nΜε τι να πλένω τα αθλητικά μου ρούχα;\nΗ Εταιρεία Εύρηκα, πρωτοπόρα στο χώρο της απόλυτης καθαριότητας, προσφέρει τη λύση με το Εύρηκα Sport. To Εύρηκα Sport σού λύνει τα χέρια, γιατί:\n-Είναι ιδανικό ακόμα και για τα ρούχα των μικρών πρωταθλητών.\n-Σχεδιάστηκε ειδικά για τα συνθετικά και τα αθλητικά ρούχα.\n-Περιέχει Odor Block, το οποίο εξουδετερώνει αποτελεσματικά τις δυσάρεστες μυρωδιές από την μπουγάδα σας, ενώ, παραμένοντας στα ρούχα, εξακολουθεί να δουλεύει και κατά τη διάρκεια της άθλησης. Και αυτό το καταφέρνει χάρη σε ένα νέο ειδικό αποσμητικό παράγοντα που εξουδετερώνει τις ουσίες που προκαλούν δυσοσμία, χωρίς να δεσμεύει το υπέροχο άρωμα του απορρυπαντικού Εύρηκα Sport.\n-Επιπλέον χαρίζει πεντακάθαρα ρούχα ακόμα και από τους 20οC χάρις στο ColdWash system που διαθέτει. Τι σημαίνει αυτό; Πρόκειται για ειδικό συστατικό, που ειδικά για τα πολυεστερικά – βαμβακερά υφάσματα των αθλητικών ρούχων ενισχύει την αποτελεσματικότητα του απορρυπαντικού ακόμα και από τους 20οC. Παράλληλα εκτός από την απομάκρυνση της βρωμιάς και των λεκέδων, εμποδίζει την επικάθιση τους ξανά στα ρούχα και αποτρέπει το «γκριζάρισμα» των ρούχων δημιουργώντας ένα λεπτό προστατευτικό film.\n-Και το κυριότερο; Μπορείς να το χρησιμοποιήσεις σε όλες τις πλύσεις και για όλα τα ρούχα σου και να πάρεις πεντακάθαρα ρούχα χωρίς οσμές από τους 20οC με ένα υπέροχο άρωμα φρεσκάδας.\nΤο συμπέρασμα; Ίδρωσε άφοβα!


Οι 10 πιο αποτυχημένες ταινίες όλων των εποχών - dailyarticle.gr\nΣτο σημερινό Top 10 θα δούμε 10 ταινίες που όχι μόνο δεν κατάφεραν να βγάλουν κέρδος, αντίθετα, καταχρέωσαν τις εταιρίες παραγωγής τους! Αυτό βέβαια δεν σημαίνει πως είναι οι χειρότερες ταινίες που γυρίστηκαν ποτέ, απλά κάτι πήγε στραβά με τον προυπολογισμό τους. Υπερεκτίμηθηκαν και επενδύθηκαν πάνω τους περισσότερα χρήματα από όσα έπρεπε. Οι γνωστές σε όλους μας κινηματογραφικές φούσκες!\nΟικονομική Ζημία: 96.448.000$\nΟικονομική Ζημία: 96.553.000$\nΟικονομική Ζημία: 100.365.000$\nΟικονομική Ζημία: 101.156.000$\nΟικονομική Ζημία: 108.610.000$\nΟικονομική Ζημία: 114.837.000$\nΟικονομική Ζημία: 119.748.000$\nΟικονομική Ζημία: 129.150.000$\nΟικονομική Ζημία: 130.503.000$\nΟικονομική Ζημία: 149.518.000$\ntop ταινίες\t2015-05-25\nPrevious Πόλεις φωτογραφίζονται σαν μικροί πλανήτες!\nNext 8 τρόποι για να αποκτήσεις αυτοπεποίθηση


Μαγιό Απλικέ Mayoral - Mayoral στο Babyshop\nΑρχική Σελίδα/Collection Καλοκαίρι/Ρούχα 0-36 Μηνών Κορίτσι /Μαγιό Κορίτσι 0-24 Μηνών/Μαγιό Απλικέ Mayoral\nΚΩΔΙΚΟΣ (SKU): 1637-54-K-AI\nΜαγιό που αποτελείται για καλοκαιρινό και ανάλαφρο look. Ελαστικό ύφασμα που εφαρμόζει άψογα στη σιλουέτα για μέγιστη άνεση. Με λάστιχο στη μέση. Διακοσμητικές λεπτομέρειες: Απλικέ λουλούδια, διακοσμητικά βολάν.\nΕξωτερικό: 85% Πολυεστέρας, 15% Ελαστομερής πολυουρεθάνη\nΦόδρα: 100% Πολυαμίδη


Επείγουσα έκκληση για τη Σερέ Κανίε\nΟι συμπρόεδροι του Τμήματος Υγείας, στην πολιορκούμενη πόλη Σερέ Κανίε, στη βόρειο Συρία, εξέδωσαν χτες βράδυ επείγουσα έκκληση προς όλους τους ανθρωπιστικούς οργανισμούς για ΕΠΕΙΓΟΥΣΑ ανθρωπιστική βοήθεια.\nΗ ανακοίνωση αναφέρει πως η Τουρκία βομβαρδίζει την πόλη και χρησιμοποιεί κάθε είδους όπλα εναντίον της, μαζί με απαγορευμένα χημικά όπλα.\nΗ πολιορκία της πόλης από το τουρκικό στρατό την έχει αποκόψει, και ζητούν επείγουσα βοήθεια για να μεταφέρουν αλλού τους τραυματίες.\nΗ καταγγελία για χρήση χημικών όπλων επιβεβαιώνεται από άρθρα ξένων εφημερίδων, μαζί με φωτογραφίες πολλών αμάχων με το δέρμα καμένο από χημικά όπλα με λευκό φωσφόρο.\nΈκτακτο ! Πηγή ANHA / ANF : Απαγορευμένα από τις διεθνής συνθήκες πυρομαχικών λευκού φωσφόρου στην πόλη Serêkaniyê . Συγκεκριμένα στην καταγγελία προέβη ο Γιατρός Fariz Hemo που εργάζεται στο νοσοκομείο al-Hasakah μετά από την εξέταση των εγκαυμάτων πολλών τραυματιών από την περιοχή !\nPosted by Bercem Mordeniz on Wednesday, 16 October 2019\nΔείτε ΕΔΩ και ΕΔΩ σχετικά άρθρα, όπως παρουσιάστηκαν από αγγλόφωνα μέσα ενημέρωσης.\nΣύμφωνα με δημοσίευση στο διαδίκτυο, μια αυτοκινητοπομπή ΑΠΟΚΛΕΙΣΤΙΚΑ ΜΕ ΑΜΑΧΟΥΣ ΚΑΙ ΤΡΑΥΜΑΤΙΕΣ, ετοιμάζεται να φύγει ΤΩΡΑ, ώρα 12.30 μεσημέρι, 18 Οκτωβρίου, από το Τελ Τεμίρ, με σκοπό να σπάσει την πολιορκία της Σερεκανίγε, στη βόρεια Συρία.\nΤην προηγούμενη φορά που δοκίμασαν να φύγουν δέχτηκαν πυροβολισμούς από τον τουρκικό στρατό.\nΗ πιο πάνω ενημέρωση (πληροφορίες και φωτογραφίες) ήρθε από το Πολιτιστικό Κέντρο Κουρδιστάν «Θεόφιλος» (Αρ. Μητρώου 3613, Ναυαρίνου 10, Ταχ. Κωδ. 3041, Λεμεσός, τηλ. 25106821 / 99518597 / komala.kypros@gmail.com / pyd.cyp@outlook.com


Ειδήσεις για ΝΔ - Spoiler και νέα\nΚαταγγελίες ηθικής φύσεως για τον βουλευτή της ΝΔ Παναγιώτη Καππάτο, ο οποίος έλαβε αποζημίωση ειδικού σκοπού για την covid19 15.000 ευρώ από το κράτος ως ενίσχυση για το δικηγορικό γραφείο που διατηρεί. Σε δύσκολες συνθήκες εν μέσω πανδημίας, αρκετές επιχειρήσεις έμειναν εκτός οικονομικής ενίσχυσης ή έλαβαν περιορισμένη βοήθεια. Ο βουλευτής Κεφαλονιάς όμως δεν έχασε τη ευκαιρία να εντάξει σε πρόγραμμα επιδότησης την επιχείρησή του ως πληγείσα, λαμβάνοντας το ποσό των 15χιλιάδων ευρώ. Παράγοντες του νησιού που γνωρίζουν πως έχουν τα πράγματα, μιλούν για προκλητική συμπεριφορά του βουλευτή την ώρα που επιχειρήσεις του νησιού κλείνουν ή φυτοζωούν. Φαίνεται οτι οικονομική ενίσχυση έλαβαν και ο στενός του συνεργάτης Φίλιππος Μεταξάς Αγγελετάτος, και ο Αντιδήμαρχος Αργοστολίου Νικόλαος Κουρκουμέλης. Πάντως μέλη του δικηγορικού Συλλόγου Κεφαλονιάς καταγγέλλουν πως δεν γίνεται ο κ. Καππάτος να εισπράττει κανονικά τη βουλευτική αποζημίωση και απο την άλλη να εμφανίζεται ως πληττόμενος δικηγόρος από τον covid και να λαμβάνει αποζημίωση. PortoniNews PortoniNews\nΝεκρός ο Aδάμ Ρεγκούζας – Το τελευταίο αντίο του Κυριάκου Μητσοτάκη\nΤα συλληπήτηριά του εξέφρασε ο Πρωθυπουργός Κυριάκος Μητσοτάκης για τον θάνατο του Αδάμ Ρεγκούζα, πρώην υφυπουργού οικονομικών της Νέας Δημοκρατίας. «Ο Αδάμ Ρεγκούζας υπηρέτησε με συνέπεια και αφοσίωση την παράταξη της ΝΔ, τους πολίτες της Β’ Θεσσαλονίκης και τη χώρα ως υφυπουργός Οικονομικών. Η απώλειά του μας γεμίζει θλίψη. Εκφράζω τα πιο θερμά συλλυπητήρια στην οικογένειά του», τόνισε σε δήλωση του ο πρωθυπουργός, Κυριάκος Μητσοτάκης για την απώλεια του Αδαμ Ρεγκουζα. Τη «θλίψη και οδύνη» της για τον θάνατο του Αδάμ Ρεγκούζα, εκφράζει σε ανακοίνωσή της και η ΝΔ που απευθύνει τα συλλυπητήριά της στην οικογένειά του. Συγκεκριμένα αναφέρει στην ανακοίνωση: «Η οικογένεια της Νέας Δημοκρατίας αποχαιρετά με θλίψη και οδύνη τον πρώην υφυπουργό Οικονομικών και βουλευτή Αδάμ Ρεγκούζα. O Αδάμ Ρεγκούζας υπηρέτησε πιστά τη χώρα και την παράταξη ως βουλευτής Β’ Θεσσαλονίκης από το 1996 μέχρι το 2009 και ως υφυπουργός Οικονομίας και Οικονομικών από τις 10 Μαρτίου του 2004 μέχρι τις 10 Οκτωβρίου του 2005. Στους οικείους του εκφράζουμε τα ειλικρινή μας συλλυπητήρια.». Τα τελευταία χρόνια αντιμετώπιζε προβλήματα υγείας. Η κηδεία του θα τελεστεί αύριο στις 11:00 στον Ιερό Ναό Αγίου Ελευθερίου. Γεννήθηκε το 1946 στην Αρτοτίνα Φωκίδας. Σπούδασε Οικονομικά στην ΑΣΟΕΕ Αθηνών, Πολιτικές Επιστήμες στο Πάντειο Πανεπιστήμιο, Νομικά στο Αριστοτέλειο Πανεπιστήμιο Θεσσαλονίκης και Παιδαγωγικά στην ΠΑΤΕΣ-ΣΕΛΕΤΕ Θεσσαλονίκης. Είχε πλούσια κομματική δράση. Ήταν μέλος της Κεντρικής Επιτροπής της Ν.Δ, μέλος του Πενταμελούς Κεντρικού Πειθαρχικού Συμβουλίου της Ν.Δ για μη κοινοβουλευτικά στελέχη, μέλος της ΟΚΕ Εργασίας της Ν.Δ και μέλος της ΟΚΕ Εθνικής Οικονομίας. Εξελέγη βουλευτής Β’ Θεσσαλονίκης στις εκλογές του 1996 και επανεξελέγη στις εκλογές του 2000, του 2004, και του…\nΘλίψη – Νεκρός στο σπίτι τους ο πρώην υπουργός Αδάμ Ρεγκούζας\nΝεκρός σήμερα το πρωί ο πρώην υπουργός και βουλευτής της Νέας Δημοκρατίας στη Β’ Θεσσαλονίκης, Αδάμ Ρεγκούζας. Τον βρήκε νεκρό στο σπίτι τους η σύζυγός του μόλις επέστρεψε από την εκκλησία. Ήταν 75 ετών και δεν αντιμετώπιζε κάποιο σοβαρό πρόβλημα υγείας. Η κηδεία του θα τελεστεί αύριο στις 11:00, στον Ιερό Ναό Αγίου Ελευθερίου στο Ντεπώ.


ΔΩΡΕΑΝ LIVE Στοίχημα 25€ & Ευρωεκλογές! | Εταιριες στοιχηματων\nΔΩΡΕΑΝ LIVE Στοιχημα 25€ & Ευρωεκλογες!\nΜάιος 24, 2014 betbookers\tΔΩΡΕΑΝ LIVE Στοίχημα 25€ για όλα τα μέλη τους!\nΟ τελικός του Ch. League παίζει ΑΠΟΚΛΕΙΣΤΙΚΑ στον Stoiximan με 0% Γκανιότα και 25€ LIVE Bet χωρίς ρίσκο! Τοποθέτησε ΤΩΡΑ ένα μονό στοίχημα σε απόδοση πάνω από 1.50 στον αγώνα Ρεάλ – Ατλέτικο M. (από 1η Μαϊου 00:01 ως και την έναρξη του αγώνα) και το επόμενο σου στοίχημα στο LIVE του αγώνα θα σου επιστραφεί εάν δεν κερδίσει! (έως 25 euro)! ΚΑΙ ΟΙ ΕΥΡΩΕΚΛΟΓΕΣ ΣΤΟΝ STOIXIMAN Οι Ευρωεκλογές κρίνονται την Κυριακή και ο Stoiximan δίνει ήδη το παρόν στην εκλογική αναμέτρηση με μοναδικές αποδόσεις!\nΠροηγούμενες δημοσιεύσειςΕΙΔΙΚΗ ΠΡΟΣΦΟΡΑ CHAMPIONS LEAGUEΕπόμενες δημοσιεύσεις5€ Bonus για καθε γκολ στο μουντιαλ!\tΠροσφατες προσφορες\tΗρθε 0-0; Η Sportingbet.gr σου επιστρεφει τα χρηματα σου!


ΠΑΡΑΛΙΕΣ ΓΥΜΝΙΣΤΩΝ: Ελευθερία ή ευκαιρία για σεξ ; – Kiss My GRass\nHome / LIFE / ΠΑΡΑΛΙΕΣ ΓΥΜΝΙΣΤΩΝ: Ελευθερία ή ευκαιρία για σεξ ;\nPosted by: Natasa in LIFE, Trends August 13, 2014\tComments Off on ΠΑΡΑΛΙΕΣ ΓΥΜΝΙΣΤΩΝ: Ελευθερία ή ευκαιρία για σεξ ;\n«Εδώ και πάρα πολλά χρόνια η παραλία πίσω από τον αμμόλοφο στην Καλόγρια αποτελούσε πόλο έλξης για τους γυμνιστές της περιοχής. Ένας κόλπος πνιγμένος στη βλάστηση σχεδόν παρθένος σου έδινε την δυνατότητα να απολαύσεις το μπάνιο σου όπως σε γέννησε η φύση! Για μόνους ή και ζευγάρια, στρέιτ ή γκέι….εκεί σου δινόταν η ευκαιρία για καινούργιες γνωριμίες. Η παραλία σήμερα δε θυμίζει σε τίποτα αυτά από τα παραπάνω! Οι πυρκαγιές των τελευταίων ετών έχει κατακάψει όλη την βλάστηση εσωτερικά του κόλπου με αποτέλεσμα να μη μπορείς να βρεις πουθενά ίσκιο ή και ένα πιο ήσυχο μέρος για να αράξεις με την “παρέα” σου. Η θάλασσα έχει εισχωρήσει αρκετά στη στεριά και είναι σχεδόν αδύνατη η πρόσβαση στην παραλία αν δε μπεις στη θάλασσα κατεβαίνοντας. Ο κόσμος έχει λιγοστέψει, το τοπίο έχει καεί και το μονοπάτι που σε οδηγεί πίσω απ τον αμμόλοφο έχει αφεθεί στην τύχη του. Εν τούτοις τα τελευταία χρόνια παρατηρούνται γυμνιστές στην παραλία της Καλόγριας τέρμα αριστερά σε μία μεγάλη ακτίνα μπορείς να απολαύσεις το μπάνιο σου αλλά μπορεί να κάνεις και ενδιαφέρουσες γνωριμίες, πάντα με διακριτικότητα».\n2) Η πρώτη οργανωμένη λέσχη γυμνιστών ιδρύθηκε το 1903, στο Αμβούργο της Γερμανίας. Σκοπός της ήταν να δείξει πως τα ρούχα είναι απλώς ένα εφόδιο για να αντιμετωπίσουμε το κρύο ή την ζέστη. Τη δεκαετία του ’20 συνάντησε μεγάλη αποδοχή και εξελίχθηκε στη κεντρική Ευρώπη και κυρίως στη Γερμανία, αλλά η άνοδος του Χίτλερ στην εξουσία ήταν η αρχή του τέλους του κινήματος.\nTRIP MAGAZINE ΓΥΜΝΙΣΜΟΣ ελευθερία παραλίες Ρένα Τριανταφύλλου σεξ\t2014-08-13\nTagged with: TRIP MAGAZINE ΓΥΜΝΙΣΜΟΣ ελευθερία παραλίες Ρένα Τριανταφύλλου σεξ\nPrevious: Compact Flush by Konstantin Tsimas: H Ομπρέλα (Αναμνήσεις απ’ τα βάθη του πορτ-μπαγκάζ)\nNext: Δύο και κάτι άντρες χάνουν τα λόγια τους…


Πλάκωσε στα μπουκέτα τον σύντροφό της που προσπάθησε να τη φιλήσει με τη βία! (vid) | Lamianow.gr\nΜια κοπέλα πλάκωσε στα μπουκέτα τον σύντροφό της, που προσπάθησε να τη φιλήσει με τη βία και τη χτύπησε!\nΑπίστευτο ξύλο σε δρόμο της πόλης Ταραπότο, στο βόρειο Περού, μεταξύ ζευγαριού!\nΓια την ακρίβεια, το ξύλο το έφαγε -κυρίως- ένας: Ο άντρας!\nΣτο σοκαριστικό βίντεο, που κάνει τον γύρο του διαδικτύου, το ζευγάρι φαίνεται να συζητάει με μια κάποια ένταση, ενώ η κοπέλα κάθεται στη μηχανή του συντρόφου της.\nΑυτός, κάποια στιγμή, και ενώ εκείνη φαίνεται να έχει «στραβώσει» με κάτι, προσπαθεί να τη φιλήσει. Η γυναίκα, όμως, τραβιέται προς τα πίσω και τότε ο άντρας γίνεται εξαιρετικά βίαιος, φτάνοντας στο σημείο να τη χτυπήσει!\nΗ κοπέλα σηκώνεται πάνω και καθώς «του ρίχνει» σε όγκο και ύψος, τον αρχίζει στα μπουκέτα!\nΛίγο αργότερα και ενώ ο τύπος έχει φάει πολύ ξύλο, καβαλάει τη μηχανή, βάζει μπροστά και φεύγει.\nΤο φοβερό είναι ότι στη συνέχεια, και ενώ η αστυνομία έχει φτάσει στο σημείο, βρίσκοντας τη γυναίκα να κλαίει, ο τύπος εμφανίστηκε ξανά, προσπαθώντας, όπως φαίνεται στο βίντεο, να της ζητήσει συγγνώμη!\nΟλοκληρώθηκε η 14η αγωνιστική της Α'Φθιώτιδας! /Δείτε τα αποτελέσματα και την βαθμολογία!\nΜπάμπης ο νταβατζής says:\n… συνηθισμένο ερωτικό καυγαδάκι … απλά υπερέβησαν το όριο και έπαιξαν μπουνίδια-η κυρία είναι και κάποιων βαρέων βαρών, …. αλλού βέβαια θα έβγαιναν μαχαίρια και πιστόλια


Απευθύνεται σε όσους θέλουν να καλλιεργήσουν τη σωστή εκφορά του λόγου, την αυτοπεποίθηση, την έκθεση στο κοινό και έχουν μεράκι για το Θέατρο.\nΜε τμήματα για όλες τις ηλικίες.\nΠΑΙΔΙΚΟ Α (5 - 7 ετών) και ΠΑΙΔΙΚΟ Β (8 - 9 ετών) με Θεατρικό παιχνίδι.\nΠΑΙΔΙΚΟ Γ (10 - 12 ετών) για μαθητές των μεγάλων τάξεων του Δημοτικού.\nΕΦΗΒΙΚΟ και ΕΝΗΛΙΚΩΝ\nΥπεύθυνος εργαστηρίου: Βασίλης Αναστασιάδης\nΘεατρικό Παιχνίδι & Παιδικό τμήμα: Κική Ρίζου\n(κάντε κλικ πάνω στην εικόνα για περισσότερες πληροφορίες)


Έγκλημα στο Ελληνικό: Πειθαρχική δίωξη στον οδηγό ταξί από την Περιφέρεια Αττικής - NEWS1\n50 έτη agoXiaomi: Ετοιμάζει smartphone με 120x ψηφιακό zoom; 50 έτη agoOppo Reno4 / Reno4 Pro: Επίσημα τα νέα 5G smartphones με φορτιστή 65W 50 έτη agoΕυρωζώνη: Οι αγορές στηρίζουν τον Νότο 50 έτη agoΛηξιπρόθεσμα Δημοσίου: Μείωση κατά 18 εκατ. ευρώ τον Απρίλιο 50 έτη agoΗ Γερμανία θα τοποθετήσει φορτιστές ηλεκτρικών οχημάτων σε όλα τα βενζινάδικα 50 έτη agoΣτ. Πέτσας: Πολύ θετική η δήλωση του State Department\nPosted on: 23 Μαρτίου, 2019 By : Κυριακή Κανονίδου\nΤον πειθαρχικό έλεγχο για τον οδηγό ταξί στο έγκλημα στο Ελληνικό ζήτησε και η Περιφέρεια Αττικής με σκοπό να επιβληθούν οι νόμιμες κυρώσεις.\nΗ Περιφέρεια Αττικής εξέδωσε ανακοίνωση με την οποία κάνει γνωστό πως ζητήθηκαν τα στοιχεία και θα κινηθούν οι διαδικασίες και θα επιβληθούν οι νόμιμες κυρώσεις στον οδηγό ταξί.\nΗ ανακοίνωση αναφέρει τα εξής: Μετά τη δημοσιοποίηση του θέματος σχετικά με την ανθρώπινη τραγωδία στο Ελληνικό, και την περιγραφόμενη αντίδραση του οδηγού ταξί, στον οποίο απευθύνθηκε η άτυχη γυναίκα, η αρμόδια Γενική Διεύθυνση της Περιφέρειας Αττικής ζήτησε με έγγραφό της από τις αρμόδιες αστυνομικές αρχές τα στοιχεία ταυτότητας του εν λόγω οδηγού προκειμένου να κινηθούν οι πειθαρχικές διαδικασίες και να επιβληθούν οι νόμιμες κυρώσεις.\nΓια παρεξήγηση κάνει λόγο ο οδηγός ταξί που αρνήθηκε να παράσχει βοήθεια στη γυναίκα που πυροβολήθηκε από τον σύζυγό της στο Ελληνικό, μετά τον σάλο που έχει προκαλέσει η συμπεριφορά του\n«Δεν ξέρω τι να πω, έχω χάσει τα λόγια μου, φοβάμαι, νιώθω θλίψη», δήλωσε για το περιστατικό ο αυτοκινητιστής, μιλώντας στο OPEN, και αφηγούμενος τα όσα συνέβησαν ανέφερε: «Μπαίνει μια κυρία μέσα που δεν ήξερα τι γίνεται και απλώς είπα “βγείτε έξω”, γιατί δεν ήξερα».\nΟ ίδιος διευκρίνισε πως όλα συνέβησαν αστραπιαία, την ώρα που περίμενε πελάτη με προγραμματισμένο ραντεβού. Η αντίδρασή του να ζητήσει από τη γυναίκα να κατέβει από το ταξί ήταν στην αρχή, χωρίς να έχει εικόνα του τι ακριβώς συνέβαινε.\n«Τι να της πω εκείνη τη στιγμή; Δεν ήξερα τι έγινε. Έτρεξε, και λέω, τι γίνεται αυτή τη στιγμή; Και τότε βλέπω το αίμα. Και μάλιστα, το αίμα παντού, δηλαδή τι να κάνω; Τρελάθηκα», δήλωσε ακόμα, υπογραμμίζοντας πως όταν κατάλαβε την πραγματική διάσταση της κατάστασης προσπάθησε να βοηθήσει, όμως ακούστηκαν πυροβολισμοί. Ο ίδιος υποστηρίζει ότι το λάθος του ήταν πως τρομοκρατήθηκε.\n«Εκείνη τη στιγμή εγώ συγκλονίστηκα. Βλέπω πυροβολισμούς, βλέπω τη γυναίκα του, τι γίνεται; Δηλαδή, έχασα τον μπούσουλα», ανέφερε, ενώ σχολίασε πως όσοι τον επικρίνουν θα πρέπει να βάλουν τους εαυτούς τους στη θέση του. «Τι θα κάνανε αυτοί; Μετά μπορείς να πεις πολλά πράγματα», σημείωσε.\nΚορονοϊός: Διοικητικοί Δικαστές καταθέτουν το 50% του μισθού τους για δυο μήνες\nPosted on: 3 Απριλίου, 2020\nEξάρθρωση κυκλωμάτων που εμπλέκονται σε κλοπές μετασχηματιστών και ρευματοκλοπές\nΔύσκολη η επίτευξη συμφωνίας για α΄ κατοικία έως το EWG της Δευτέρας


Pass2greece - X-files της Γνωστής—Άγνωστης πόλης\nX-files της Γνωστής—Άγνωστης πόλης\nΠαρότι όλοι οι δρόμοι οδηγούν στην πόλη, αφήστε για λίγο το αυτοκίνητο, αποβιβαστείτε από το αεροπλάνο και επιλέξτε το ρομαντικό τρένο. Κατά τη διάρκεια των 4.15 ωρών που διαρκεί η διαδρομή του intercity υπάρχει χρόνος να πιείτε τον καφέ σας στην τραπεζαρία, να γνωριστείτε με τους συνεπιβάτες σας και να απομνημονεύσετε μαγευτικά τοπία.\nΆφιξη στο σταθμό. Εννοείται ότι η μετακινήσεις μέσα στην πόλη πραγματοποιούνται με το metro. Για να γνωρίσουμε τους αρχαιολογικούς θησαυρούς που εκτίθενται στα πρότυπα μουσεία των σταθμών και να προπονούμαστε ταυτόχρονα…\nΜια επιτυχημένη συνεργασία μεταξύ του Περικλή και της Θεάς Αθηνάς δημιούργησε τα αριστουργήματα που σήμερα αφήνουν άφωνους εκατομμύρια επισκέπτες από όλο τον κόσμο. Από τον Ιερό Βράχο της Ακρόπολης ως τις στήλες του Ολυμπίου Διός και από το Ηρώδειο έως το Καλλιμάρμαρο στάδιο, ξεδιπλώνεται η ιστορία της πόλης στην οποία γεννήθηκε η Δημοκρατία. Επιβάλλεται να αποτίσουμε φόρο τιμής στο Φειδία που ανέλαβε την κατασκευή του Παρθενώνα και να δούμε από κοντά τις θέσεις στις οποίες θα τοποθετηθούν τα περιβόητα μάρμαρά του όταν με το καλό επιστρέψουν στην πατρίδα τους. Το ταξίδι στο παρελθόν μπορεί να αποκτήσει ειρμό εξετάζοντας την ιστορία μέσα από τα εκθέματα των Μουσείων. Η Αθήνα διαθέτει 33 Μουσεία με αξιόλογα εκθέματα της ελληνικής ιστορίας και παράδοσης.\nΤα φαντάσματα της Ελληνικής τέχνης σας συντροφεύουν στα στενά της Πλάκας. Σα να μην έχει αλλάξει τίποτα από τότε που η Μελίνα Μερκούρη χαιρετούσε τους θαμώνες του καφενείου που ήταν το στέκι της. Αναμνήσεις μιας belle epoque αναβιώνουν και στο Μοναστηράκι των παλαιοπωλείων.\nΕπιστροφή στο παρόν με βόλτα στην πλατεία Συντάγματος. Οι ήχοι, οι εικόνες ακόμη και οι μυρωδιές της πόλης παραπέμπουν σε μια σύγχρονη γοητευτική περιπέτεια. Όλα, εκτός από τους διαχρονικούς τσολιάδες του Συντάγματος που μας περιεργάζονται ανέκφραστοι, είναι ζωντανά και πολύχρωμα. Αδράξτε την ευκαιρία για shopping είτε από τα καταστήματα της Ερμού είτε από τους υπαίθριους πάγκους των μικροπωλητών. Αν η πιστωτική κάρτα το επιτρέπει, μια περιπλάνηση στη Βουκουρεστίου θα σας θαμπώσει εφόσον οι βιτρίνες των γνωστών σχεδιαστών κοσμημάτων καλούν τους επισκέπτες τους ως Σειρήνες τον Οδυσσέα. Το διάλλειμα για καφέ συνδέεται άρρηκτα με την πλατεία Κολωνακίου. Ένα ζωντανό Who is Who πολλαπλών προσωπικοτήτων!\nΚαθώς η νύχτα πέφτει, είναι ώρα να επιστρέψετε στο ξενοδοχείο σας για ξεκούραση και προετοιμασία βραδινής εξόδου. Η ολοκληρωμένη βραδιά ενός bon viveur περιλαμβάνει Άρτο και Θεάματα: Δείπνο σε πολυτελές εστιατόριο, θεατρική παράσταση και ξεφάντωμα στα club ή τα μπουζούκια.\nΑν θέλετε να αποφύγετε τις πολλές μετακινήσεις, μπορείτε να απολαύσετε το φως των κεριών στο εστιατόριο του ξενοδοχείου σας. Διαφορετικά, σας καλωσορίζουν οι μαιτρ των αναπαλαιωμένων κτιρίων όπου στεγάζονται τα εστιατόρια του Ψυρρή και της Ακρόπολης.\nΤο Γκάζι καθιερώθηκε ως γειτονιά τέχνης. Είναι μια από τις περιοχές των Αθηνών που ομόρφυναν όχι μόνο αισθητικά αλλά και πνευματικά. Η ανάγκη πνευματικής τροφής μέσω μιας καλής παράστασης εφραίνει καρδίαν πολύ περισσότερο από τον οίνο.\nΟι Αθηναίοι σε νυχτερινή δράση είναι έκπληξη. Οι άνθρωποι διασκεδάζουν και στ΄ αλήθεια χορεύουν! Σε όποιο club ή νυχτερινό μαγαζί πάτε θα ευχαριστηθείτε τη βραδιά με την ψυχή σας. Οι καλλιτέχνες τα δίνουν όλα και οι θαμώνες ανταποκρίνονται στο έπακρο.\nΗ Αθήνα μετά τους Ολυμπιακούς αγώνες έγινε μια πραγματική Μητρόπολη. Συμβαδίζει με τις σύγχρονες Ευρωπαϊκές πρωτεύουσες χωρίς να χάνει το Ελληνικό στοιχείο της. Αξίζει να τη δούμε με τα μάτια ενός τουρίστα χωρίς επαγγελματικές υποχρεώσεις.\nDo: Φροντίστε να προμηθευθείτε πλούσια γκαρνταρόμπα ώστε να ανταπεξέλθετε στις κοσμικές εξόδους. Ποτέ δεν ξέρεις ποιος μπορεί να κάθεται στο διπλανό τραπέζι.\nDon’t: Μην απορρίψετε τις πολιτιστικές διαδρομές. Επιβάλλεται πριν την επίσκεψη στο Λούβρο να γνωρίσουμε τη δική μας Εθνική Πινακοθήκη.\nΚείμενο - Φωτογραφίες: Σοφία Μπουρνατζή


Πώς να κερδίσετε χρήματα απο το στοίχημα! | Postokano.gr\nΥποβλήθηκε από markos22 στις Παρ, 07/26/2013 - 17:12.\nΗ Σούπερ Λίγκ για την περίοδο 2013-2014 έρχεται και πρόκειται να είναι μία απο τις πιο ενδιαφέρουσες "λίγκες" που έχουν ποτέ υπάρξει! Μή με ρωτήσετε γιατί, καθώς όποιος ασχολείται έστω και λίγο με το ποδόσφαιρο ή το στοίχημα, βλέπει τι γίνεται σε μεταγραφικό επίπεδο. Τα οικονομικά των ομάδων σίγουρα βρίσκονται σε πολύ άσχημα κατάσταση με τον Ολυμπιακό να είναι ο μόνος ο οποίος μπορεί και τα βγάζει πέρα.\nΈτσι λοιπόν, ο Ολυμπιακός πήγαινε για τον Γιοάν Μολό αλλά αφού δεν τα βρήκε με τη Μονακό και τους Γάλλους που ζητούσανε όλο και περισσότερα γύρισε και πήρε τον Τζόελ Κάμπελ απο την Άρσεναλ. Όπως φαντάζεται κανείς, ο λόγος που στρέφεται σε τέτοιες μεταγραφές ο Ολυμπιακός δεν είναι για την εγχώρια αγορά τόσο, όσο για το εξωτερικό και την πορεία του στο φετινό Τσάμπιονς Λίγκ. Αναμένεται να ανεβεί πολύ ψηλά καθώς ήδη απο το εξωτερικό έχει αρχίσει και αναθεωρείται η εικόνα της μεγάλης ελληνικής πρωταθλήτριας.\nΟ ΠΑΟΚ και Άρης τώρα απο τη πόλη του Λευκού Πύργου επίσης θα έχουν μία μεγάλη πορεία στο φετινό Τσάμπιον Λίγκ γιατί βλέπουμε οτι έχουν αναδιαρθρώσει τα οικονομικά τους έχουν κάνει τις μεταγραφές τους, με τον Αρη να παίρνει παίκτες απο Ολυμπιακό και Ρωσία, και πάνε να χτυπήσουν ψηλά. Σκόντα Ξάνθης και Ατρόμητος επίσης πολύ δυνατοί φέτος, με στόχο να ανεβούν θέση στο Τσάμπιονς Λίγκ.\nΗ πρώτη εικόνα για το στοίχημα μας είναι έτοιμη. Γνωρίζοντας όλες αυτές τις πληροφορίες μπορούμε να προβούμε στο πρώτο βήμα στοιχήματος, που είναι η επιλογή των ομάδων.\nΣτο δεύτερο βήμα αυτό που πρέπει να προσέξουμε είναι οι αποδόσεις.\nΠρέπει να είμαστε σίγουροι οτι θα κερδίσουμε και οτι θα βγάλουμε αρκετά\nχρήματα απο το στοίχημα μας. Για παράδειγμα ο ΟΠΑΠ δίνει μονίμως τις\nχειρότερες και μικρότερες αποδόσεις για το στοίχημα.\nβρούμε τις καλύτερες αποδόσεις για το στοίχημα πρέπει να απευθυνθούμε\nκανονικά στις 25 εταιρίες που λειτουργούν νόμιμα στην Ελλάδα και στην\nΕυρωπαϊκή Ένωση, και δίνουν πάντα καλύτερες αποδόσεις αφού είναι\nανταγωνιστικές μεταξύ τους. Επειδή όμως είναι αρκετά δύσκολο να\nανοίξουμε 25 ιστοσελίδες και να ψάχνουμε για έναν αγώνα, χρησιμοποιούμε\nεργαλεία σύγκρισης αποδόσεων.\nΤο καλύτερο εργαλείο για να συγκρίνουμε αποδόσεις μπορείτε να το βρείτε εδώ ! Η wincomparator είναι η πρώτη και μεγαλύτερη εταιρία σύγκρισης αποδόσεων και παροχής προγνωστικών για να κερδίζετε πάντα στα στοιχήματα! Λειτουργεί σε περισσότερες απο 8 γλώσσες και έχει μία ομάδα τεχνικών που γνωρίζουν τα πάντα για το ευρωπαϊκό ποδόσφαιρο. Συνδεθείτε ως χρήστης και θα λαμβάνετε όλες τις συμφέρουσες επιλογές για το στοίχημα σας.\nΚαι επειδή οι αποδόσεις ανεβοκατεβαίνουν εξαρτώμενες απο τα νέα που ακολουθούν μία ομάδα, πρέπει να είστε συνδεδεμένοι για να γνωρίζετε τι κερδίζετε και τι χάνετε ανα πάσα στιγμή του αγώνα.\nΜετά απο όλα αυτά είναι η ώρα να πάτε στο ταμείο να εισπράξετε!\nTags: αθλητισμός, στοιχημα, αθλητικο στοιχημα, προγνωστικό στοίχημα, σπορ\npame stoixima live (χωρίς επαλήθευση) — Δευ, 06/30/2014 - 00:11\nΠως να πουλήσω τα χρυσά κοσμήματα μου\nΓΙΑΤΙ ΝΑ ΣΥΝΕΡΓΑΣΤΩ ΜΕ ΤΗΝ FOREVER ?\nΔιαδραστικό πρόγραμμα εκμάθησης Αγγλικών για παιδιά


ΕΘΝΙΚΟ FORUM: «Απόδραση» από τη Βενεζουέλα\nΣτα πρώτα σκοτεινά πλάνα ακούμε μια αντρική φωνή να λέει στα Ελληνικά: «Καράκας, 17 Νοεμβρίου 2016, Γιάννης Κουζηνός, καλώς ορίσατε στη Βενεζουέλα». Μετά, μέσα από μια κάμερα, ο άντρας μάς ξεναγεί στο μικρό, λιτό διαμέρισμά του. Πρώτα στην κουζίνα, όπου ανοίγει το μισοάδειο ψυγείο του, και στη συνέχεια στο μπάνιο, όπου δεν τρέχει νερό από τον νιπτήρα. Στο τέλος κατευθύνεται στο μπαλκόνι, που είναι χτισμένο γύρω-γύρω με ψηλά κάγκελα. Ο συμβολισμός είναι ευδιάκριτος: το σπίτι του έγινε φυλακή.\nΟ Γιάννης δεν αποκαλύπτει πολλά για τον εαυτό του – τόσο για λόγους ασφαλείας όσο και επειδή ετοιμάζεται να\nγράψει βιβλίο για την περιπέτειά του, οπότε θεωρεί σκόπιμο προς το παρόν να κρατάει τις λεπτομέρειες της προσωπικής του ιστορίας για τον εαυτό του. Ξέρουμε μόνο ότι ζει και εργάζεται ως ελεύθερος επαγγελματίας (δεν δηλώνει επάγγελμα, λέει μόνο ότι έχει δοσοληψίες με το Δημόσιο προς το συμφέρον των πελατών του). Οπως επίσης ότι η Μίλη, όπως είναι το χαϊδευτικό όνομα της γυναίκας του, ζούσε όλη της τη ζωή στη Βενεζουέλα, με μικρές... αποδράσεις στην Ελλάδα, όπου και γνωρίστηκαν.\nΤη φωνή του καλύπτουν θόρυβοι από σειρήνες και κορναρίσματα. Μου κάνει εντύπωση αυτό, αν λάβει κανείς υπόψη το ύψος στο οποίο βρίσκεται το σπίτι του από το έδαφος. «Το Καράκας έχει τρομερό κυκλοφοριακό πρόβλημα, αλλά αυτή τη στιγμή είναι ήσυχα. Κοντά μας έχουμε δύο κλινικές. Ο ήχος των ασθενοφόρων είναι απλώς εκνευριστικός. Ο ήχος, όμως, από τα όπλα είναι ο πιο άγριος...»\nΠροορισμός τους είναι η Ισπανία, όπου υπάρχουν συγγενείς. («Δεν το ρισκάρουμε με την Ελλάδα, όσο και να την αγαπάμε».) Οταν πέθανε ο πατέρας της Μίλης, λίγο πριν ανέβει ο Τσάβες στην εξουσία, η μητέρα της επέστρεψε μαζί με την άλλη της κόρη στη χώρα των Βάσκων, από όπου κατάγεται. Τι θα κάνει μόλις φτάσουν εκεί; «Θα βγω το βράδυ με τη γυναίκα και το παιδί μου. Και θα τους κρατάω το χέρι»


Πριν το άγχος και η πίεση γίνουν θηλιά | Goal News Cy\nGOALΠριν το άγχος και η πίεση γίνουν θηλιά\nΠριν το άγχος και η πίεση γίνουν θηλιά\nΣτη Σαλαμίνα ίσως και να ξέχασαν πότε ήταν η τελευταία φορά που είχαν μια τόσο άσχημη εκκίνηση και δεν θα έχουν άδικο. Η τελευταία λοιπόν σεζόν (για να τους φρεσκάρουμε τη μνήμη) που συνέβη κάτι τέτοιο πάει πίσω τέσσερα χρόνια και στη σεζόν 2012-2013.\nΤότε που η ομάδα της Αμμοχώστου μετρούσε και πάλι πέντε βαθμούς (με μία νίκη με την Αγία Νάπα, δύο ισοπαλίες με Άχνα και ΑΕΚ και τέσσερις ήττες από Ολυμπιακό, Πάφο και ΑΕΛ εκτός έδρας και με τον ΑΠΟΕΛ στο «Αμμόχωστος»). Φέτος οι «ερυθρές ταξιαρχίες» δεν λένε να πάρουν μπρος και (αγωνιστικά) ταλανίζονται επικίνδυνα.\nΟι πέντε βαθμοί που έχουν μαζέψει ως τώρα κάθε άλλο παρά ικανοποιητικοί μπορούν να χαρακτηριστούν, με αποτέλεσμα ο προβληματισμός να παρατείνεται. Όλα αυτά τη στιγμή που η προσφυγική ομάδα έχει το ποιοτικότερο ενδεχομένως ρόστερ των τελευταίων χρόνων.\nΠοδοσφαιριστές όπως οι Αβελάιρας, Τσούριουριτς, Μακρίεφ, Κούσουλος, Μάατσι, Τσίνα και ποιότητα διαθέτουν και εμπειρίες, αλλά και βιογραφικό που δεν το συναντάς εύκολα σε παίκτες.\nΟ προπονητής της ομάδας, Στάικος Βεργέτης, το παλεύει για να ξαναβάλει την ομάδα του στον ίσιο δρόμο, πριν το άγχος και η πίεση γίνουν θηλιά και χειροτερέψει η κατάσταση. Όσο πιο γρήγορα ο Ελλαδίτης τεχνικός βρει την ιδανική συνταγή τόσο το καλύτερο για όλους στη Σαλαμίνα.


TopGloob: Μια ειδική έκδοση Mercedes-AMG για τα 50 χρόνια\nΗ Mercedes-AMG GT3 Edition 50 παρουσιάστηκε στο πλαίσιο εορτασμού των 50 ετών της AMG. Η ειδική έκδοση βασίζεται στην αγωνιστική version, GT3, αλλά μπορεί να χρησιμοποιηθεί και στους δρόμους της… πόλης. Εμφανισιακά, φέρει το επιθετικό αεροδυναμικό πακέτο, που περιλαμβάνει εμπρός και πίσω\nπροφυλακτήρες, καθώς και πλαϊνά μαρσπιέ από ανθρακόνημα. Ακόμα, στο πίσω μέρος υπάρχει η μεγάλη αεροτομή και ο εντυπωσιακός διαχύτης. Ξεχωρίζει από τα λογότυπα “50 Years AMG”, τα οποία συναντάμε στις πόρτες, στα καθίσματα (στις ζώνες συγκεκριμένα) και στο καπό. Στο εσωτερικό βλέπουμε αγωνιστικού τύπου καθίσματα και τιμόνι. Το roll cage δείχνει το DNA του μοντέλου, ολοκληρώνοντας την αγωνιστική εικόνα του GT3 Edition 50.\n<object class="BLOG_video_class" contentid="e8f7fba9bfd50ea7" height="266" id="BLOG_video-e8f7fba9bfd50ea7" width="320"></object></div>\nΕτικέτες AMG, auto, design, mercedes, supercar, top, video


Για πληροφορίες σχετικά με την ενεργοποίηση των Windows 10, ανατρέξτε στο θέμα Ενεργοποίηση των Windows 10.\nΈνας αριθμός-κλειδί προϊόντος των Windows είναι ένας κωδικός 25 χαρακτήρων που χρησιμοποιείται για την ενεργοποίηση των Windows 7 ή των Windows 8.1. Έχει την εξής μορφή:\nΑν δεν έχετε αριθμό-κλειδί προϊόντος, δεν θα μπορέσετε να ενεργοποιήσετε τη συσκευή σας.\nΟ αριθμός-κλειδί προϊόντος θα πρέπει να βρίσκεται στο email επιβεβαίωσης που λάβατε μετά την αγορά των Windows, να περιλαμβάνεται στη συσκευασία που συνόδευε τον υπολογιστή σας ή στο πιστοποιητικό αυθεντικότητας (COA) στο πίσω ή το κάτω μέρος του υπολογιστή σας.\nΓια περισσότερες πληροφορίες σχετικά με τους αριθμούς-κλειδιά προϊόντος των Windows και πού μπορείτε να τους βρείτε για το αντίγραφο των Windows που έχετε στον υπολογιστή σας, ανατρέξτε στο θέμα Εύρεση του αριθμού-κλειδιού προϊόντος των Windows.\nΑν έχετε ένα πρόγραμμα χορήγησης πολλαπλών Αδειών Χρήσης και θέλετε να ενεργοποιήσετε τα Windows μέσω τηλεφώνου, μεταβείτε στο θέμα Αριθμοί τηλεφώνου Κέντρων ενεργοποίησης προγραμμάτων χορήγησης πολλαπλών Αδειών Χρήσης (Volume Licensing) της Microsoft σε όλον τον κόσμο.\nΑν θέλετε να εγκαταστήσετε και να ενεργοποιήσετε το Microsoft Office, μεταβείτε στο θέμα Λήψη και εγκατάσταση ή επανεγκατάσταση του Office στο PC ή τον Mac σας.\nΌταν ξεκινήσετε τη διαδικασία ενεργοποίησης, τα Windows θα προσπαθήσουν να χρησιμοποιήσουν τη σύνδεσή σας στο Internet για να εκτελέσουν την ενεργοποίηση μέσω Internet. Αν αντιμετωπίσετε προβλήματα με την ενεργοποίηση μέσω Internet ή δεν έχετε σύνδεση στο Internet, μπορείτε να κάνετε την ενεργοποίηση μέσω τηλεφώνου.\nΑν αντιμετωπίζετε προβλήματα ενεργοποίησης, ανατρέξτε στο θέμα Γιατί δεν μπορώ να ενεργοποιήσω τα Windows; και Λήψη βοήθειας για τα σφάλματα ενεργοποίησης των Windows.\nΕπιλέξτε το κουμπί Έναρξη , πληκτρολογήστε Ρυθμίσεις υπολογιστή και, στη συνέχεια, επιλέξτε το στοιχείο Ρυθμίσεις υπολογιστή από τη λίστα των αποτελεσμάτων.


Αρχική/Ειδήσεις/Αυτοδιοίκηση/Γιατί όχι ένα ναυτικό μουσείο στην Πελοπόννησο\nΣυνάντηση του περιφερειάρχη Πελοποννήσου με τον γιατρό – ερευνητή κ. Τάντουλο- Τι ανέφεραν για ίδρυση ναυτικού μουσείου στην Πελοπόννησο.\nanagnostis press2 Send an email 23 Νοέ 2021 - 17:35Ενημερώθηκε: 23 Νοέ 2021 - 17:35\nΣυνάντηση είχε ο περιφερειάρχης Πελοποννήσου, Παναγιώτης Νίκας, τη Δευτέρα 22 Νοεμβρίου, στην έδρα της Περιφέρειας, στην Τρίπολη, με τον γιατρό – ερευνητή Αντώνη Τάντουλο, σε υλικό του οποίου βασίστηκε το επετειακό λεύκωμα «Η ναυμαχία του Ναβαρίνου – Η Συλλογή του Αντώνη Τάντουλου» που εξέδωσε η Περιφέρεια Πελοποννήσου, στο πλαίσιο του εορτασμού για τα 200 χρόνια από την έναρξη της Ελληνικής Επανάστασης.\nΣτη συνάντηση, εξ άλλου, συζητήθηκε και η δυνατότητα να αξιοποιηθεί η ευρύτατη συλλογή του Αντ. Τάντουλου μέσα από την ίδρυση και λειτουργία, πιθανότατα στη Νεάπολη Βοιών, ενός Ναυτικού Μουσείου Πελοποννήσου.\nΜουσείο Παναγιώτης Νίκας Πελοπόννησος


Φορτούνης: «Με κάνουν καλύτερο οι συμπαίκτες μου» – Sportrikala.gr\nΒρίσκεστε εδώ: Sportrikala.gr » ΠΟΔΟΣΦΑΙΡΟ » Super League » Φορτούνης: «Με κάνουν καλύτερο οι συμπαίκτες μου»\nΦορτούνης: «Με κάνουν καλύτερο οι συμπαίκτες μου»\nαπο: sportrikala στις: Πέμπτη 14 Απρ 2016 σε: Super League, Ροή ειδήσεων | σχολια : 0\nΣτους συμπαίκτες του αφιέρωσε ο Κώστας Φορτούνης το βραβείο του MVP της 29ης αγωνιστικής\nΤη βράβευση έκανε ο εκ των αντιπροέδρων της ΠΑΕ Ολυμπιακός, Σάββας Θεοδωρίδης, με τον Φορτούνη να δηλώνει: «Ο κύριος Σάββας έχει μεγάλη ιστορία στον Ολυμπιακό. Θα προσπαθήσω να δουλέψω ώστε να κατακτήσουμε τους στόχους που έχουμε σαν ομάδα. Πρώτα από όλα να κάνουμε ένα καλό παιχνίδι την Κυριακή και μετά να κατακτήσουμε το Κύπελλο Ελλάδας».\n-Πόσο ιδιαίτερο είναι το συγκεκριμένο βραβείο και αν θες να το αφιερώσεις κάπου;\n«Πρώτα από όλα να το αφιερώσω στους συμπαίκτες μου που με κάνουν ακόμα καλύτερο, στην οικογένειά μου και στο σύλλογο».\nΘεοδωρίδης: «Το καλύτερο δεκάρι της Ευρώπης»\nΑπό την πλευρά του ο Σάββας Θεοδωρίδης είπε: «Είναι μεγάλη μου χαρά, πολύ μεγάλη χαρά που δίνω το κύπελλο αυτό στον Κώστα Φορτούνη. Έχει να πάρει εκατοντάδες τέτοια κύπελλα με την αξία που έχει. Είναι ένας καταπληκτικός παίκτης, ένα καταπληκτικό παιδί. Η οικογένειά του είναι μαζί του. Έτυχε να γνωρίσω και τον πατέρα του και τη μητέρα του. Μας συνοδεύουν στα περισσότερα παιχνίδια του Ολυμπιακού που διεξάγονται στη βόρειο Ελλάδα. Ο Κώστας είναι ένα πάρα πολύ ταπεινό παιδί και πάρα πολύ σωστό παιδί. Είναι παικταράς. Τον ξέρω από μικρό παιδί γιατί ήταν στις Ακαδημίες μας.\nΤώρα δεν μπορώ να πω αν έγινε το σωστό ή το λάθος. Είχε φύγει, πήγε στη Γερμανία, γύρισε στον Ολυμπιακό που είναι η μεγάλη του αγάπη. Προσφέρει το σπάνιο θέαμα που βλέπουν οι φίλαθλοι στο γήπεδο. Πριν από έξι μήνες είχα πει ότι ο Φορτούνης θα είναι το μεγαλύτερο δεκάρι που θα έχει περάσει ποτέ από την Ελλάδα. Και όπως βλέπετε δε διαψεύστηκα, γιατί ο Κώστας έχει να προσφέρει ακόμα πάρα πολλά στο ελληνικό ποδόσφαιρο. Τον πιστεύω απόλυτα, όχι μόνο εγώ. Όλοι οι άνθρωποι του Ολυμπιακού τον αγαπάνε πάρα πολύ. Το καταλαβαίνω από τις εκδηλώσεις ως προς το πρόσωπο του Κώστα.\nΤο σημερινό κύπελλο είναι μία επιβράβευση των προσπαθειών του Κώστα. Φέτος ο Ολυμπιακός είναι άλλη ομάδα με τον Κώστα και πρέπει να το ομολογήσω αυτό. Και περιμένω πάρα πολλά πράγματα ακόμα. Προχθές είπα ότι τον θεωρώ το καλύτερο δεκάρι της Ευρώπης. Δεν το είπα έτσι. Ο Κώστας θα το αποδείξει αυτό σε πάρα πολύ μικρό χρονικό διάστημα. Να μας ζήσει και να τον βλέπουμε πάντα σε τέτοιες στιγμές».


Δέσποινα Βανδή: Ο Ντέμης, τα παιδιά και το σεξ - Newpost.gr\nΔέσποινα Βανδή: Ο Ντέμης, τα παιδιά, το σεξ και η σχέση της με τη Βίσση!\nΚαλεσμένη στην τελευταία εκπομπή του «Join Us» ήταν η Δέσποινα Βανδή.\nΔημοσίευση 22 Ιουνίου 2015, 16:43 / Ανανεώθηκε 22 Ιουνίου 2015, 16:44\nΗ κορυφαία τραγουδίστρια, λίγο πριν γίνει 46 ετών, έκανε τον προσωπικό της απολογισμό, παραδέχθηκε τα λάθη της, αναφέρθηκε στη σχέση της με τον Ντέμη Νικολαΐδη, ενώ δεν δίστασε να σχολιάσει τη σύγκριση που δέχθηκε με την Άννα Βίσση.\nΗ δημόσια εικόνα της και τα λάθη που έκανε: «Ήταν πιο απόμακρη η εικόνα μου. Εγώ δεν το καταλάβαινα τότε. Αισθανόμουν ότι γράφονταν πράγματα για μένα που δεν είχαν καμία σχέση με την αλήθεια, με αυτό που είμαι, αλλά νόμιζα ότι ήταν ένα παιχνίδι που υπάρχει στη showbiz γενικότερα. Ήμουν αποστασιωποιημένη από αυτό το πρόσωπο που οι άλλοι περιέγραφαν πως είμαι και έλεγα “Εντάξει, τι να κάνουμε; Εγώ ξέρω ποια είμαι, οι φίλοι μου, η οικογένειά μου”. Δεν μπορούσα να φανταστώ όλη αυτή την ανατροπή που έγινε στο “Voice”. […] Πάντα άκουγα από κόσμο που γνώριζα, όλα αυτά τα χρόνια, ότι δεν έχω καμία σχέση με αυτό που πίστευαν πως είμαι. Και με προβλημάτιζε αυτό ως ένα βαθμό. […] Κοιτάζοντας πίσω βρίσκω κάποια λάθη δικά μου. Καταρχήν το να είσαι σε μια σκηνή ή να βρίσκεσαι σε εξώφυλλα από μόνο του σε αποστασιοποιεί. Από την άλλη κι εγώ, από υπερβολική άμυνα, μπορεί να έβγαζα μία παγωμάρα, μία δυσθυμία που γράφει πολύ περίεργα στoν φακό. Από άμυνα όμως! Τύπου "τι θα με ρωτήσουν τώρα, πάλι;"… Και στριμωχνόμουν. Προφανώς, όλο αυτό δεν με έβγαζε ευχάριστη, μάλλον από φόβο για το τι θα ακολουθήσει. Γιατί ζήσαμε μία περίοδο που ο κιτρινισμός ήταν στις δόξες του. Δεν χρωστούσε κανείς καλή κουβέντα σε κανέναν. Ακόμα δεν χρωστάει, αλλά τότε ήταν στις δόξες του»\nΗ κόντρα με την Άννα Βίσση και πώς τη βίωσε η ίδια: «Εντάξει, το έζησα. Στην αρχή ήταν πολύ κολακευτικό όλο αυτό, γιατί εγώ τι ήμουν; Μια μικρή τραγουδίστρια που προσπαθούσε να μπει στο τραγούδι και να κάνει τα πρώτα της βήματα. Το να σε συγκρίνουν με μία τόσο σπουδαία τραγουδίστρια για μένα ήταν πολύ κολακευτικό. Από ένα σημείο και μετά άρχισα να καταλαβαίνω ότι δεν γινόταν να υπάρχει το ένα χωρίς το άλλο».\nΗ ιδιαίτερη σχέση με τα παιδιά της: «Και εγώ και ο Ντέμης είμαστε δυο άνθρωποι αυτοδημιούργητοι, δυο άνθρωποι που δεν βρήκαμε τίποτα έτοιμο. Όλα μόνοι μας τα κάναμε. Ωστόσο, και εγώ και εκείνος κοιτάμε με καμάρι πίσω, από πού προερχόμαστε. Και το γεγονός ότι τα παιδιά μας μεγαλώνουν σπίτι με όλες τις ανέσεις που εγώ δεν τις είχα –ο Ντέμης ήταν σε πιο καλή κατάσταση από τη δική μου- δεν θέλω να τα απομακρύνει από τις δικές μας ρίζες. Εμείς είμαστε δύο άνθρωποι που είμαστε από την επαρχία, έχουμε και χωριά. Και έχουμε μεγαλώσει παίζοντας σε γειτονιές. Ματώσαμε τα γόνατά μας, φάγαμε ξύλο, φοβόμασταν να γυρίσουμε σπίτι το βράδυ μη βγουν τα φαντάσματα, φωνάζαμε τη μάνα μας στο μπαλκόνι… Δεν μεγαλώσαμε στην Εκάλη. Δεν έχω τίποτα με την Εκάλη, αλλά για μένα είναι σημαντικό να ξέρουν και τα παιδιά από πού ακριβώς προέρχονται και την κανονικότητα της ζωής μας. […] Θέλω να έχουν αυτές τις προσλαμβάνουσες. Και δεν έχουν άλλη επιλογή, από μικρά πάνε στο χωριό».\nΠώς ήταν η ίδια ως παιδί; «Έχω μεγάλη διαφορά από όταν ήμουν παιδί. Όταν γυρίζω και θυμάμαι τον εαυτό μου ως παιδί, είχα πολύ μεγάλες ανασφάλειες, πολύ χαμηλή αυτοεκτίμηση. Η διαδρομή που έκανα για να φτάσω μέσα μου ως ψυχολογία για να αγαπήσω και να εκτιμήσω τον εαυτό μου είναι πολύ μεγάλη, γιατί ήταν πολύ δύσκολο να πετάξω από πάνω μου όλα αυτά τα πράγματα που νόμιζα ή αισθανόμουν ως παιδί. Γυρίζοντας και κοιτάζοντας πίσω τον εαυτό μου σε παλιές φωτογραφίες νιώθω την ανάγκη να κάνω μια αγκαλιά σε αυτό το παιδί και να του πω “μη φοβάσαι, μην ντρέπεσαι ρε παιδί μου”. Ντρεπόμουν πολύ, αισθανόμουν πως δεν θα μου δώσει κανένας σημασία. Και ως αντίδραση σε αυτό προσπαθούσα να κάνω πλάκα για να είμαι ευχάριστη. Ήμουν παιδί πολύ διστακτικό. Μεγάλη κουβέντα και ας μην τη σκαλίσουμε άλλη. Ήθελα να φύγω από την Καβάλα και να πετύχω σε κάτι ό,τι κι αν ήταν αυτό»\nΟ έρωτας με τον Ντέμη Νικολαΐδη: «Αισθάνθηκα πως είναι ο άντρας της ζωής μου. Δεν θα σου πω τη μέρα που τον γνώρισα, ούτε πότε ακριβώς το αισθάνθηκα. Ό,τι και να γινόταν, όπως και να τα έφερνε η ζωή, θεωρούσα από νωρίς ότι ο Ντέμης είναι ο άντρας με όλη τη σημασία της λέξης, όπως τον θέλω εγώ, και που αξίζει να είναι ο πατέρας των παιδιών μου. Ήταν μικρός, αλλά είχε μια τεράστια προσωπικότητα, με τεράστιο μυαλό για μένα. Μου έλεγε πράγματα τα οποία στη διάρκεια των χρόνων αποδείχτηκε ότι είναι αληθινός, είχε δίκιο. Μου έλεγε πάντα να είμαι συνεπής σε αυτά που κάνω, ότι η συνέπεια αποδίδει. Με βοήθησε πάρα πολύ, γιατί εχει ένα μυαλό πολύ περίεργο, πολύ σπάνιο. Είναι σπάνιος χαρακτήρας. Εγώ αισθάνομαι ότι τα ζευγάρια δανείζονται ο ένας στοιχεία από τον άλλο, επηρεάζονται. Γι’ αυτό και εγώ έχω δει ανθρώπους μέσα σε σχέσεις χρόνιες να γίνονται καλύτεροι και χειρότεροι. Ο σύντροφός σου σε επηρεάζει. Δεν ξέρω αν θα ήμουν καλύτερη ή χειρότερη, αν ήμουν ο ίδιος άνθρωπος που είμαι σήμερα, αν όλα αυτά τα 16 χρόνια που είμαστε μαζί, δεν ήταν αυτός δίπλα μου και ήταν κάποιος άλλος. Το σίγουρο είναι ότι εγώ ήμουν ένας αρκετά παρορμητικός άνθρωπος και αυτό μου το μάζεψε δικαίως. Και εκείνος που ήταν κλειστός, του έβαλα λίγο φως από τις γρίλιες».\nΠώς βίωσε 16 χρόνια στο πλευρό του; «Πραγματικά δεν καταλαβαίνω τον χρόνο. Βλέπω τα παιδιά και το αντιλαμβάνομαι. Είναι χρόνια με πολύ καλές στιγμές, με καλές στιγμές, με μέτριες και κακές στιγμές. Είναι από όλα! Όπως όλες οι σχέσεις… Εδώ ακόμα και με τη μάνα σου πρέπει να δουλεύεις τη σχέση σου. Ακόμα και με τους φίλους… Το όμορφο στη σχέση μας είναι ότι επικοινωνούμε, ακούει ο ένας τον άλλον. Όταν προκύπτει κάτι, είναι σημαντικό να το λες και να το ακούει ο άλλος. […] Στις κακές στιγμές μας κάνω ησυχία, δεν κάνω θόρυβο. Αν κάνω, θα κάνω πολύ θόρυβο. Και ο πολύς θόρυβος σε κάνει και χάνεις το δίκιο σου. Στις αρχές τις σχέσεις μας το έκανα… Μεγαλώνοντας, Νάνσυ μου, άλλαξαν πράγματα. Δεν πρέπει ποτέ, όσο και να θες να πεις κάποια πράγματα, να τα λες εκείνη την ώρα. Πρέπει να ησυχάσεις πρώτα, ενδεχομένως να έρθει και η άλλη μέρα. Όλα θα τα δεις με πιο ήρεμο τρόπο, αλλά πρέπει να τα πεις… Μα υπάρχουν δυο άνθρωποι που δεν μαλώνουν; Ακόμα και οι μοναχοί στο Άγιο Όρος κάποια στιγμή θα μαλώνουν μεταξύ τους! Δεν γίνεται να μην μαλώνεις, είναι υγεία!».\nΟ έρωτας τελειώνει μέσα στον γάμο; «Δεν ξέρω για τι πράγματα μιλάτε… Μάλλον μιλάτε για τον έρωτα του πρώτου χρόνου. Τον πρώτο καιρό είσαι στα δέντρα. Στη δική μας σχέση, ο έρωτας της λαχτάρας δεν έχει περάσει. Η σεξουαλική ζωή είναι νούμερο ένα. Είναι απαραίτητη σε ένα ζευγάρι, σε μία σχέση που θέλει να μείνει δεμένη. Και δεν σου λέω για τη σεξουαλική πράξη, ως πράξη. Η επιθυμία για να κάνεις σεξ με τον άλλον υποδηλώνει και κάποια άλλα πράγματα. Ότι τον γουστάρεις ακόμη. Γιατί τον γουστάρεις ακόμη; Γιατί τον έχεις ψηλά και τον θέλεις. Αν τύχει και τον δεις από πάνω, τελείωσε όλο. Και το σεξ και η σχέση και όλα! Είναι αλληλένδετα μεταξύ τους αυτά… Δεν είμαστε και με το ρολόι και το ημερολόγιο για το σεξ, σημασία έχει να υπάρχει η έλξη».\nΗ μητρότητα & τα λάθη που έκανε: «Λάθη κάνω 100%. Δεν υπάρχει περίπτωση να μην έχω κάνει λάθη. Όταν έκανα το πρώτο παιδί, έπεσα από πάνω του σε βαθμό υστερικό και αυτό ήταν κακό. Καταρχήν έχασα τον εαυτό μου. Ξέχασα ότι είμαι γυναίκα, γκόμενα, σύζυγος, φίλη, επαγγελματίας. Αυτό μετά αυτό έχει συνέπειες και στον εαυτό σου. Έχεις νεύρα, κλαις εύκολα, είσαι μονίμως κουρασμένος. Δεν είναι υγιές όλο αυτό! Τι έκανα; Κοιμόμουν ελάχιστα, ξυπνούσα το πρωί να την πάω στο πάρκο. Δεν ήθελα να την πάει στο πάρκο η κοπέλα που είχα στο σπίτι. Άφηνα την κοπέλα να βλέπει… Πρωινό Καφέ. Κάποια που μας ακούει θα πει ότι έκανα το αυτονόητο. Εγώ θεωρώ ότι μία γυναίκα δεν πρέπει να ξεχνάει τον εαυτό της. Γιατί; Γιατί θα είσαι ένας πιο ξεκούραστος άνθρωπος και πιο χαρούμενος. Το να ξεχνάς τον εαυτό σου, επειδή έγινες μάνα, και μετά να υστεριάζεις, τελικά κάνει κακό στο παιδί. Έκανα ένα παιδί που δεν πήγαινε σε καμία αγκαλιά! Δυομισι χρονών έφτασε για να πάει σε μια αγκαλιά κάποιου άλλου. Δεν έφευγε από πάνω μου, γιατί κι εγώ ήμουν γατζωμένη από πάνω της. Έμαθε έτσι… Μου βγήκε έτσι στη Μελίνα, στον Γιώργο ήμουν πιο χαλαρή. Είπα, αν μη τι άλλο, θα κοιμάμαι. Ειδικά όταν είσαι εργαζόμενη, δεν μπορεί να καταργηθεί όλη η υπόλοιπη ζωή σου. Ασφαλώς ένα μεγάλο κομμάτι είναι η μητρότητα και ασφαλώς τα πρώτα χρόνια πρέπει να δώσεις βάση σε αυτό. Δεν μετάνιωσα που το έχω κάνει. Αλλά λίγο παραπάνω να ξεκλέβεις για τον εαυτό σου δεν είναι κακό. Δεν πήγαινα για καφέ, επειδή είχα τύψεις. Πήγα στη Νέα Υόρκη για μία εβδομάδα, που έπρεπε να πάω για την προώθηση του “Γεια”, και κάθε βράδυ γυρνούσα στο ξενοδοχείο και έκλαιγα. Που η Μελίνα ήταν 8 μηνών… Δεν απολάμβανα ούτε το ένα, ούτε το άλλο. Είχα παλαβώσει, είχα τρελαθεί… Πρέπει να δίνεις χρόνο και στον εαυτό σου και στη σχέση σου. Δεν μπορείς να είσαι από το πρωί με έναν κότσο στα μαλλιά, γάλατα και πάνες παντού. Εγώ το έκανα και στην Ισπανία και εδώ. Μετά από έναν χρόνο, μου είπε ο Ντέμης “Θες να μιλήσουμε λίγο;”. Μου θύμισε ότι έχω ξεχάσει τον εαυτό μου. Ναι ήμουν πολύ καλή μαμά, φρόντιζα το παιδί μας, αλλά είχα ξεχάσει ποια είμαι».\nΗ σχέση της με τους φωτογράφους: «Υπάρχουν μέρη στα οποία θα πάω και ξέρω ότι οι παπαράτσι μπορεί να είναι εκεί. Όταν πάω, πηγαίνω συνειδητά. Δεν θα περάσω από το κέντρο της Γλυφάδας; Αλλά το ενοχλητικό είναι όταν προσπαθείς να πας διακοπές, όταν θέλεις να είσαι μακριά απ’ όλα και αντιλαμβάνεσαι ότι σε βρίσκουν και εκεί. Έχω μαλώσει με παπαράτσι και ο άλλος με απόλυτη αλαζονεία μου απαντάει «Θα κάνω ό,τι θέλω». Δεν είναι όλοι έτσι. Υπάρχουν και κάποιοι που είναι επαγγελματίες και ΟΚ άνθρωποι. Μου έχει τύχει να με ρωτήσουν μήπως δεν θέλω να με βγάλουν φωτογραφία και είπα πως δεν θέλω. Το σέβομαι αυτό, το εκτιμώ. Υπάρχουν και οι άλλες περιπτώσεις… Δεν έχω πάρει ποτέ τηλέφωνο παπαράτσι. Για κάποιες περιπτώσεις ανθρώπων ισχύει γι’ αυτό και έχει βγει προς τα έξω. Αλλά φαντάζομαι ότι ο κόσμος καταλαβαίνει πως υπάρχουν και άλλες περιπτώσεις… Δε φαντάζομαι ότι η Φαίη ξυπνάει το πρωί και παίρνει τηλέφωνο. Θα την ακολουθήσουν γιατί είναι ένα πρόσωπο που τους αφορά. Η Μενεγάκη είναι ένα πρόσωπο που τους αφορά και θα την κυνηγήσουν. Είναι αστείο να φαντάζεται κανείς ότι παίρνουν τηλέφωνα τους φωτογράφους αυτά τα πρόσωπα. Υπάρχουν άλλοι που το κάνουν, αλλά δεν είμαστε όλοι μέσα στο ίδιο καζάνι. Δεν ήθελα ποτέ να υπάρχει κάποιος που να μου προσάψει κάτι τέτοιο. Ποτέ!».\nΠώς αντιμετωπίζει το πέρασμα του χρόνου; «Πάνω στη σκηνή δεν με ενδιαφέρει καθόλου. Αν κάνω κάτι, αν γυμνάζομαι, αν προσέχω τον εαυτό μου, το κάνω για μένα. Όχι επειδή έχει σχέση με τη σκηνή. Παλιότερα συνέβαινε το αντίθετο. Εγώ αν δεν γυμναστώ κάποιες φορές μες στη βδομάδα δεν αισθάνομαι καλά. Το κάνω για μένα και για τον άντρα μου. Θέλω να κοιτάζω τον εαυτό μου και να αισθάνομαι καλά. Στη σκηνή, λοιπόν, δεν έχω τέτοιες αγωνίες. Το ότι μεγαλώνω με αγχώνει. Κάποιες φορές μπορεί να είναι λίγο σκληρό μπροστά στον καθρέφτη. Και ο χρόνος αυτή τη στιγμή περισσότερο με αγχώνει σε σχέση με τα παιδιά μου. Μετράω πόσο θα είμαι όταν η Μελίνα θα είναι τόσων ετών. Όταν πάει να σπουδάσει, ας πούμε, πόσο θα είμαι; Αν κάνει κανένα παιδί, θα μπορώ να τη βοηθάω; Με χαλάει που βλέπω ότι το δέρμα μου αρχίζει να αλλάζει, όμως χαίρομαι τόσο πολύ που μεγαλώνω και αυτή τη στιγμή αισθάνομαι και σκέφτομαι πράγματα που δεν τα είχα σκεφτεί ποτέ πριν. Ποτέ πριν! Όπως ουσιαστικά πράγματα. Δεν είχα ασχοληθεί με τον εαυτό μου, ούτε με το τι είναι ευτυχία και τώρα εμβαθύνω, διαβάζω. Είμαι σε μια φάση που διαβάζω Αριστοτέλη, Πλάτωνα και βλέπω πόσο διαχρονικά είναι τα πράγματα που έχουν πει, πόσο με ακουμπάνε, πόσο δίκιο έχουν. Η ζωή δεν σταματάει όταν ολοκληρώνεται ένας κύκλος. Ποτέ δεν πρέπει να σταματάς και να έχεις στόχους. Πρέπει να έχεις κίνητρο για να κάνεις κι άλλα κι άλλα. Δεν θέλω ποτέ να αισθανθώ πως τα έχω κάνει όλα στη ζωή μου».


Οργή Κωστέτσου με Έλληνα διευθυντή καζίνο | PokerLobby\nΟργή Κωστέτσου με Έλληνα διευθυντή καζίνο\n21 Δεκ 2016 - 15:00\nΟ Βασίλειος Κωστέτσος θεωρείται από τους μεγαλύτερους Έλληνες σχεδιαστές μόδας και δεν είναι περιζήτητος μόνος στην Ελλάδα αλλά και στο εξωτερικό.\nΚάνοντας επιδείξεις μόδας τουλάχιστον δύο φορές τον χρόνο, στο παρελθόν τα φορέματα του έχουν φιλοξενηθεί σε μεγάλα gala του εξωτερικού.\nΣύμφωνα με τον ίδιο, είχε συμφωνήσει να παρουσιάσει αυτές τις ημέρες ένα εορταστικό show σε καζίνο της Βουλγαρίας το οποίο είναι υπό ελληνική διεύθυνση.\nΟ γνωστός σχεδιαστής είχε ετοιμάσει φορέματα, ενώ είχε κλείσει και αεροπορικά εισιτήρια αξίας €1.000 αλλά την τελευταία στιγμή και χωρίς να δοθούν εξηγήσεις, ο Έλληνας διευθυντής του καζίνο ακύρωσε στην εκδήλωση.\nΑυτό είχε ως αποτέλεσμα, ο γνωστός σχεδιαστής να υποστεί ζημιά χιλιάδων ευρώ, καθώς τα φορέματα που είχε ετοιμάσει ειδικά για την συγκεκριμένη βραδιά ήταν πολύ ακριβά.\nΓια το ενδεχόμενο κάποιας αποζημίωσης, δήλωσε πως εκπρόσωπος του καζίνο του είπε με ύφος πως οι νόμοι της Βουλγαρίας είναι διαφορετικοί από τους ελληνικούς.\nΟ Βασίλειος Κωστέτσος, πάντως, δεν θα αφήσει το θέμα να περάσει έτσι και την υπόθεση έχουν αναλάβει οι δικηγόροι του.\nΟ ίδιος ωστόσο, το πηγαίνει ένα βήμα παραπάνω και καλεί φίλους και γνωστούς να ακυρώσουν τυχόν κρατήσεις στο ξενοδοχείο του καζίνο.\nΈως τώρα, η πλευρά του καζίνο δεν έχει προβεί σε δηλώσεις ώστε να μάθουμε πως συνέβησαν τα γεγονότα και από την άλλη πλευρά.


Μαύρη "πικρή" κουβερτούρα και πορτοκάλι....είναι σαν να κύλισε ο τέντζερης και να βρήκε το καπάκι! Εξαιρετικός συνδυασμός, τραγανή καυτή επιφάνεια και γλυκό με αρώματα και υφές που θα κάνουν ακόμη και τον εχθρό των πορτοκαλιών ν αρχίσει να τα τρώει!\nΥγρό καυτό κέικ σοκολάτας, με καυτή σάλτσα bitter κουβερτούρας! Τι άλλο να ζητήσει κανείς εκτός από μία παγωμένη μπάλα παγωτού βανίλια....ή ακόμη ένα κεκάκι...και ακόμη μία μπάλα παγωτό? Εύκολο στην παρασκευή του, εύκολη και η σάλτσα, το μόνο που έχετε να κάνετε είναι να το δοκιμάσετε!\nCupcakes τριπλή σοκολάτας! Δεν ακούγεται άσχημο! Σοκολάτα γάλακτος, κουβερτούρα υγεία 58% και κουβερτούρα bitter 72%. Εεε να...λίγο κακάο εδώ και λίγες ακόμη σταγόνες ή τρούφα σοκολάτα και η λέξη "σοκο..." έχει πιάσει τον υπερθετικό της βαθμό!


Μωσαϊκό: Η ωφέλεια της Εξομολογήσεως\nΗ Maria Dimitriou κοινοποίησε τη δημοσίευση του Αλησμονητες πατριδες.\nΆγιος Γεράσιμος Παλλαδάς – Η ωφέλεια της Εξομολογήσεως\nΔέχθηκε ο αρχιτελώνης Ζακχαίος τον Κύριό μας στο σπίτι του, άνθρωπος αμαρτωλός, όπως έλεγαν, όσοι τον έβλεπαν: «Και όταν το είδαν, όλοι γόγγυζαν πολύ, λέγοντας: «Στην οικία αμαρτωλού άνδρα εισήλθε, για να έχει κατάλυμα» (Λουκ.19,7). Και αμέσως εξομολογήθηκε· πως αν έκανε συκοφαντίες και πήρε ξένα δικαιώματα, να τα επιστρέψει τετραπλάσια. Τί ωφελήθηκε με αυτό ο αμαρτωλός Ζακχαίος; Δικαιώθηκε. «Σήμερα έγινε σωτηρία σ’ αυτό το σπίτι».\nΑκούστε τον φίλο του Χριστού Ιωάννη τι λέει στις Επιστολές του: «Αν ομολογούμε τις αμαρτίες μας, είναι πιστός και δίκαιος, για να αφήσει σ’ εμάς τις αμαρτίες και να μας καθαρίσει από κάθε αδικία.»(Α΄Ιω. 1,9) . Ακούστε τι λέει ο Θεός στον ευαγγελιστή των προφητών Ησαΐα: «Λουσθείτε, στο λουτρό της μετανοίας, γίνετε εσωτερικά καθαροί, αφαιρέστε τις πονηρίες από τις ψυχές σας, ώστε να είστε καθαροί ενώπιόν μου. Και με αυτή τη μετάνοια και τις καλές αποφάσεις σας, ελάτε να συζητήσουμε, λέει ο Κύριος. Και εάν οι ψυχές σας εξ αιτίας των αμαρτιών σας είναι κόκκινες, εγώ θα τις κάνω λευκές σαν το χιόνι. Εάν δε είναι ακόμη περισσότερο κατακόκκινες, εγώ θα τις κάνω λευκές σαν το μαλλί των προβάτων.»(Ησ.1,16-18).\nΣκεφτείτε καλά την άφεση, αλλά και την εξομολόγηση των αμαρτημάτων. Πρώτα λέει: «λουσθείτε». Δεν εννοεί με απλό νερό, επειδή αυτό δεν καθαρίζει αμαρτίες ψυχών, αλλά πλένει μόνο εξωτερικά το σώμα. Αλλά εδώ λέει: «λουσθείτε και αφαιρέστε τις πονηρίες από τις ψυχές σας». Άλλο νερό εννοεί. Το ίδιο νερό, εκείνο το οποίο αναφέρει ο προφήτης να τον πλύνει ο Θεός: «ξέπλυνέ με από το ρύπο της ανομίας μου και καθάρισέ με από την αμαρτία μου»(Ψαλμ. 50,4). Αυτό το νερό είναι το ζεστό νερό εκ Πνεύματος Αγίου, το νερό του θείου Βαπτίσματος. Υπάρχει και άλλο, αυτό της μετανοίας, το οποίο προέρχεται από τα νερά των δακρύων, όπως λέει ο προφήτης: «κάθε νύκτα λούζω το κρεβάτι μου και βρέχω το στρώμα μου με δάκρυα»(Ψαλμ. 6,7). Αυτά τα δάκρυα είναι ανάγκη να χύνονται πρώτα με την κατάνυξη και με τη συντριβή της καρδιάς, που είναι η ρίζα και η πηγή της εξομολογήσεως.\nΌταν γίνεται αυτή η μετάνοια η καρδιακή, τότε ελάτε να μιλήσουμε. «Ελάτε μπροστά μου και ανοίξτε τα στόματά σας και πείτε μου το άδικο που έχετε από τον εχθρό σας. Πείτε τα κακά που σας κάνει, και σας υπόσχομαι από τις μεγαλύτερες κοκκινίλες, που προκαλούν οι αμαρτίες σας -οι οποίες είναι του αίματος-, εγώ θα τις λευκάνω και θα τις καθαρίσω. Επειδή λευκή σαν χιόνι και πρόβατο είναι η δική μου ανθρώπινη φύση, όπως τα ρούχα μου επάνω στο όρος Θαβώρ, τα έδειξα λευκά σαν το χιόνι, όπως λέει ο ιερός Μάρκος: «και τα ρούχα του έγιναν αστραφτερά, πάρα πολύ λευκά όπως το χιόνι»(9,3). Θέλετε μεγαλύτερη άφεση από αυτήν; Να κάνει τους εξομολογούμενους λευκούς, δηλαδή καθαρούς σαν τη δική του σάρκα, «Αυτός δεν έκανε αμαρτία, ούτε βρέθηκε δόλος στο στόμα του».(Α΄Πετ. 2,22)\nΤη λαμπρότητα των μαρτύρων και όλων των αγίων τη φανερώνει στην ιερά Αποκάλυψη, στην οποίαν λέει ο ευλογημένος Ιωάννης πως το «αρνίο» άνοιγε τις σφραγίδες και, όταν έφθασε στην πέμπτη σφραγίδα και την άνοιξε, είδε κάτω από το θυσιαστήριο τις ψυχές εκείνων που σφαγιάστηκαν για το λόγο του Θεού. Αυτοί είναι αναμφιβόλως οι μάρτυρες και οι υπόλοιποι άγιοι, οι οποίοι με πολλούς τρόπους απονέκρωσαν τους εαυτούς τους για την αγάπη του Κυρίου μας. Μάλιστα λέει πως αυτοί οι σφαγμένοι σαν να φώναζαν δυνατά στον Θεό λέγοντας: «Ως πότε, Δεσπότη άγιε και αληθινέ, δε θα κρίνεις και δε θα εκδικείσαι το αίμα μας από αυτούς που κατοικούν πάνω στη γη;»(Αποκ. 6,10) Σαν να λένε: «Ω δικαιότατε Δέσποτα, δώσε μας εκείνο το τέλειο στεφάνωμα, να μας δουν εκείνοι οι οποίοι έχυσαν το αίμα μας, να αναστενάξουν πολύ για την ασέβειά τους και να πάρουν την κόλαση που τους αξίζει».\nΕκεί λέει πως σ’ όλους εκείνους δόθηκαν στολές λευκές. Άραγε τί να ήσαν εκείνες οι λευκές στολές; Όπως νομίζω υπονοούνται τα τίμια και άγια σώματα των μαρτύρων, επειδή μόνο ψυχές έβλεπε κάτω από το θυσιαστήριο· και φωνάζοντας οι ψυχές τούς έκανε δώρο, λεύκανε τα σώματά τους, δηλαδή τα αγίασε έως της συντελείας. Πάλιν θέλω να μάθω πώς τα έπλυνε αυτά τα σώματα; Απάντησε ένας από τους πρεσβυτέρους στο επόμενο κεφάλαιο: «Αυτοί είναι που έρχονται από τη θλίψη τη μεγάλη, και έπλυναν τις στολές τους και τις λεύκαναν μέσα στο αίμα του Αρνίου.(Αποκ.7,14) Αυτοί είναι, λέει, εκείνοι οι οποίοι βρίσκονται βασανισμένοι και θλιμμένοι στον κόσμο, καθώς και ο δικός τους και δικός μας Δεσπότης το προέλεγε: «στον κόσμο θα έχετε θλίψη». Αυτοί έπλυναν τις στολές τους και τις λεύκαναν.\nΣτον Ησαΐα αναφέρεται· «Αυτά λέει Κυριος, ο Υψιστος, που αιώνια κατοικεί στα υψηλά, που είναι αγιότατο το όνομά του, Κύριος, Ύψιστος, επαναπαυόμενος και ευαρεστούμενος ανάμεσα στους αγίους. Αυτός ο οποίος δίνει καρτερία και δύναμη στους ολιγόψυχους παρέχει ζωογόνο παρηγοριά στους συντετριμμένους κατά την καρδιά· τον αμαρτωλό επειδή παρέβηκε το θέλημά μου και αμάρτησε για λίγο διάστημα, τον τιμώρησα και τον λύπησα. Εγώ είδα την μετά ταύτα αλλαγή των δρόμων της ζωής του και τον θεράπευσα από την ασθένειά του. Τον παρηγόρησα, έδωσα σ’ αυτόν πραγματική παρηγοριά».(Ησ. 57, 15,17,18). Για την αμαρτία, λέει, πως λίγο τον τιμώρησε. Αλλά σκεφτόμενος τους ταπεινούς δρόμους της καρδιάς, αυτού που βρίσκεται στη μετάνοια και εξομολόγηση, λέει πως του έδωσε την αληθινή παράκληση· αυτούς τους δρόμους, τους οποίους και ο προφήτης σημείωνε στους χαριτωμένους Ψαλμούς του: «τα βήματά μου, τα μονοπάτια της ζωής μου και τους δρόμους που ακολούθησα συ προείδες και έμαθες ότι δεν υπάρχει δόλος στη γλώσσα μου»(Ψαλ. 138,3-4). Σαν να λέει: «Σ’ αυτήν την εξομολόγηση την οποίαν σου λέω με το στόμα μου, δεν σου λέω ψέματα». Και παρακάτω· «εξέτασε και γνώρισε τον τρόπο της ζωής μου»(Ψαλ. 138,23). Ποιά δε παράκληση λέει να του δώσει; Το Άγιο Πνεύμα, το οποίο στο άγιό του Ευαγγέλιο το ονομάζει Παράκλητο Αληθείας: «Κι εγώ θα παρακαλέσω τον Πατέρα και θα σας δώσει άλλον Παράκλητο, για να είναι μαζί σας στον αιώνα: το Πνεύμα της αλήθειας, που ο κόσμος δε δύναται να το λάβει, γιατί δεν το βλέπει, ούτε το γνωρίζει. Εσείς το γνωρίζετε, γιατί μένει κοντά σας και θα είναι μέσα σας. (Ιω. 14,16-17).\nΤρία μεγάλα πράγματα σκέφτομαι, αδελφοί μου, ότι ολοκληρώνει ο Κύριος μας σε δόξα όσων προσέρχονται με μετάνοια και εξομολόγηση. Ένα· όπως δεν είχε ανάγκη να βαφτισθεί, διότι «Αυτός δεν έκανε αμαρτία ούτε βρέθηκε δόλος στο στόμα του», όμως βαπτίσθηκε. Ούτε είχε ανάγκη να προσευχηθεί, αλλά προσευχήθηκε στην ανάσταση του Λαζάρου και στο όρος των Ελαιών· στον Λάζαρο, όταν σήκωσε τα μάτια στον ουρανό και είπε: «Πατέρα, σε ευχαριστώ, διότι με άκουσες, στο δε Όρος, όταν γονάτισε προσευχόταν, λέγοντας, «Πατέρα, αν θέλεις, απομάκρυνε αυτό το ποτήρι από εμένα»(Λουκ. 22,41-42).\nΈτσι δεν είχε ανάγκη να εξομολογηθεί, διότι ήταν πλάσμα καθαρότατο, αλλά έδωσε παράδειγμα εξομολογήσεως. Είχε μικρό παράπονο ως άνθρωπος και το εκφράζει και το λέει στον παντοδύναμο Θεό. Στον προφήτη Ιερεμία, στον οποίο και παρουσιάζει τον εαυτό του ως αρνίο, λέει· «Εγώ δε ως αρνίο άκακο, που οδηγείται προς θυσία, δεν γνώριζα, που οδηγούμαι. Οι εχθροί μου σκέφθηκαν και πήραν πονηρές αποφάσεις εναντίον μου λέγοντες· ελάτε, ας βάλουμε στον άρτο του δηλητηριώδες βότανο· Κύριε, συ ο οποίος κρίνεις με δικαιοσύνη, συ ο οποίος ερευνάς και γνωρίζεις νεφρούς και καρδιές, ας δώσεις να δω εγώ την εκ μέρους σου τιμωρία τους, διότι εγώ σε σένα αποκάλυψα και εμπιστεύθηκα το δίκαιό μου».(Ιερεμ.11,19-20) Ξεσκέπασα, λέει, την καρδιά μου και εκφράζω το παράπονό μου. Αυτοί οι παράνομοι με σύρουν σαν ένα ταπεινό και άκακο αρνίο να με σφάξουν και σου λέω το μεγάλο μου δίκαιο και κρίνε. «Κρίνε με Θεέ μου, και εκδίκασε την υπόθεσή μου από ένα έθνος, που δεν πιστεύει σε σένα… Γιατί με απομάκρυνες από κοντά σου;». Θεέ Πάτερα, γιατί με εγκατέλειπες «γιατί αφήνεις να με συνθλίβει ο εχθρός μου ώστε να περνώ τις μέρες μου σκυθρωπός και θλιμμένος»(Ψαλ. 42,1-2).\nΤί λέει λοιπόν στον κάθε άνθρωπο; «Όποιος το τίμιο πράγμα, τη ψυχή του, η οποία αξίζει περισσότερο από όλο τον κόσμο, θα την πάρει από τον ανάξιο, από τα χέρια του διαβόλου και της αμαρτίας, σαν να είναι το στόμα μου». Και γιατί δεν είπε θα είναι σαν εμένα, αλλά λέει σαν το στόμα μου; Το στόμα βγάζει λόγια και κόβει αμαρτίες, σαν να λέει: «Αν θέλει να ελευθερώσει τη ψυχή του, λόγους κοφτερούς πρέπει να βγάλει, την εξομολόγηση. Και τότε εκείνο το στόμα θα το τιμήσω και θα του δώσω την αξία του δικού μου στόματος. Το δικό μου στόμα είναι εκείνο το οποίον επιτίμησε το διάβολο και τον νίκησε, όταν είπε: «ύπαγε οπίσω μου σατανά» και άφησε τον Ιησού ο διάβολος(Ματ.4,10-11).Έτσι και στο στόμα του εξομολογουμένου θα δώσω τη χάρη, ώστε θα εξορκίζει δαιμόνια, και όχι πίσω του αλλά κάτω από τα πόδια του θα βρίσκονται· «Ιδού, σας έχω δώσει την εξουσία να πατάτε πάνω σε φίδια και σε σκορπιούς, και πάνω σε όλη τη δύναμη του εχθρού»(Λουκ. 10, 19). Το στόμα μου έδωσε λόγο στον κωφό και μουγγό και είπε: «Εφφαθά», που σημαίνει: “Ανοίξου εντελώς”. Και αμέσως ανοίχτηκαν τα αυτιά του και λύθηκε το δέσιμο της γλώσσας του και μιλούσε ορθά»(Μαρκ. 7, 34-35). Έτσι θα τιμήσω και θα ενδυναμώσω το στόμα του εξομολογουμένου, ώστε να είναι στο υπόλοιπο της ζωής του ο νους, όχι κωφός στα θεία λόγια, αλλά χαριτωμένος και η γλώσσα χρυσή στο να ευλογεί τον Θεό.\nΠόσο πιο μεγάλα και αξιοθαύμαστα πράγματα μπορούν να είναι όπως αυτά τα τρία τα οποία είπα, πως για το μεγαλείο της εξομολογήσεως και ο Χριστός εξομολογήθηκε, και το στόμα του εξομολογούμενου το τίμησε όπως το δικό του, και το ότι μόνον για τους αμαρτωλούς ήλθε στον κόσμο; Πόσο μεγαλύτερη τιμή μπορούν να έχουν τώρα οι μάρτυρες από τους εξομολογούμενους με μεγάλη συντριβή; Δεν θα έχουν μεγαλύτερη τιμή και αξία. Θα έλεγα, ότι οι μετανοούντες θα έχουν μεγαλύτερη αξία, παρά οι μάρτυρες. Διότι δεν είδα στο ιερό Ευαγγέλιο να λέει τη χαρά η οποία γίνεται στα υπερκόσμια για τους μάρτυρες, αλλά για τους προσερχόμενους στην μετάνοια και εξομολογούμενους τα σφάλματά τους. «Γίνεται μεγάλη χαρά στον ουρανό για έναν αμαρτωλό που μετανοεί» (Λουκ. 15,7).\nΣας αφήνω να κρίνετε και να σκεφτείτε, ή είναι μεγαλύτεροι από τους μάρτυρες οι μετανοούντες όταν εξομολογούνται, ή ίδιοι με αυτούς; Αλλά -ας το πω- ισότιμοι είναι με τους μάρτυρες. Διότι τον ίδιο λογισμό που έχουν οι μάρτυρες στην αγάπη του Ιησού Χριστού, έχουν και οι μετανοούντες· και την ίδια άρνηση που κάνουν οι μάρτυρες της σάρκας τους, κάνουν και οι μετανοούντες. Την ίδια έχθρα και τον ίδιο πόλεμο που κάνουν οι μάρτυρες στο διάβολο, στον κόσμο και στη σάρκα, τα ίδια κάνουν και οι μετανοούντες. Διότι απαρνούνται όλα τα σαρκικά πάθη και απονεκρώνουν τη σάρκα, όπως λέει ο Απόστολος Παύλος στην προς Γαλάτας επιστολή:«Εκείνοι, λοιπόν, που είναι του Ιησού Χριστού σταύρωσαν τη σάρκα μαζί με τα πάθη και με τις επιθυμίες»(Γαλ. 5,24) όπως οι ευλογημένοι μάρτυρες δεν λυπόνταν για το χωρισμό του σώματος στο μαρτυρικό θάνατο.\nΑλλά και οι μετανοούντες, ως χωριζόμενοι από τα εμπαθή του σώματός τους, είχαν πολλή λύπη, όπως λέει ο Παύλος. Την λέει λύπη κατά Θεόν, η οποία φέρνει στους εξομολογούμενους ολοκληρωτική μετάνοια. Έτσι γράφει προς τους Κορινθίους: « Η κατά Θεό λύπη εργάζεται μετάνοια για σωτηρία αμεταμέλητη, η λύπη όμως του κόσμου κατεργάζεται θάνατο».(Β΄Κορ.7,10). Ίσως θα εκαυχόντο οι μακάριοι Απόστολοι ότι ήσαν στον καιρό του Χριστού και κάθονταν μαζί του και έτρωγαν και έπιναν και για την αγάπη του επρόκειτο να μαρτυρήσουν χύνοντας τα άγια αίματά τους. Ας δοξαστούν οι αμαρτωλοί και τελώνες, οι οποίοι ήσαν με τον Χριστό και τους Αποστόλους, και ρωτούσαν οι Φαρισαίοι λέγοντας: «Γιατί τρώτε και πίνετε μαζί με τους τελώνες και τους αμαρτωλούς;». Και αποκρίθηκε ο Ιησούς και είπε προς αυτούς: «Δεν έχουν ανάγκη οι υγιείς από γιατρό, αλλά οι ασθενείς. Δεν έχω έρθει να καλέσω δίκαιους, αλλά αμαρτωλούς σε μετάνοια». (Λουκ. 5,30-32). Πότε κάθονται και τώρα οι αμαρτωλοί με τον Χριστό και τρώνε και πίνουν μαζί του; Όταν παρουσιάζει την ιερά εξομολόγηση ως τράπεζα ο ιερέας, ο οποίος έχει καλεσμένο τον Θεάνθρωπο Ιησού με το Πατέρα και το Πνεύμα και έχει και τους αμαρτωλούς συντρώγοντας, και τρώνε οι μεν αμαρτωλοί τα δάκρυα της μετανοίας τους ως άρτο, όπως λέει ο προφήτης: «τα δάκρυά μου έγιναν για μένα το ψωμί μου τη μέρα και τη νύκτα καθώς μου λένε κάθε μέρα: πού είναι ο Θεός σου;» (Ψαλμ.41, 4).\nΑναρτήθηκε από Maria Dimitriou στις 2:24 π.μ.\nΕτικέτες Άρθρα, Έκφραση, Πνεύμα, Προσκυνήματα, Χρήσιμα


Μόνιμη απώλεια βάρους: Με πόση γυμναστική θα το πετύχετε | "Ενδείξεις-Αποδείξεις"\nΗ απώλεια βάρους είναι δύσκολη υπόθεση, ακόμη πιο δύσκολο όμως είναι να μην ξαναπάρει κάποιος τα χαμένα κιλά. Σύμφωνα με τα ευρήματα νέ...\nΗ απώλεια βάρους είναι δύσκολη υπόθεση, ακόμη πιο δύσκολο όμως είναι να μην ξαναπάρει κάποιος τα χαμένα κιλά. Σύμφωνα με τα ευρήματα νέας μελέτης όσοι θέλουν να χάσουν και τα διατηρήσουν πρέπει να γυμνάζονται καθημερινά και μάλιστα την ίδια ώρα.\nΣτην έρευνα συμμετείχαν 375 υγιείς άνδρες και γυναίκες οι οποίοι δεν είχαν ανακτήσει τα χαμένα κιλά. Το 68% από αυτούς είχαν αρχίσει να γυμνάζονται για να αδυνατίσουν περίπου 5 φορές την εβδομάδα, συνολικά για 350 λεπτά.\nΟι περισσότεροι δήλωσαν ότι γυμνάζονται πάντοτε την ίδια ώρα. Το ελάχιστο που γυμνάζονταν για να διατηρήσουν το βάρος τους ήταν 250 λεπτά την εβδομάδα, δηλαδή πάνω από 4 ώρες. Όπως έδειξαν τα ευρήματα, όσοι αδυνατίζουν με επιτυχία και δεν ξαναπαχαίνουν, αφιερώνουν τουλάχιστον μία ώρα κάθε μέρα σε μέτρια έως έντονη άσκηση. Η γυμναστική γίνεται την ίδια ώρα κάθε μέρα (είτε είναι πρωί, είτε μεσημέρι ή απόγευμα) και την συνεχίζουν ακόμη και αφού φτάσουν στο επιθυμητό βάρος.\nΟι περισσότεροι συμμετέχοντες (47,8%) έκαναν γυμναστική το πρωί. Οι ερευνητές πιστεύουν ότι η προπόνηση την ίδια ώρα κάθε μέρα συμβάλλει στο να γίνει η άσκηση συνήθεια και να βρίσκουμε πάντα χρόνο για να ασχολούμαστε με αυτήν. Η μελέτη δημοσιεύτηκε στο επιστημονικό έντυπο Obesity.\n"Ενδείξεις-Αποδείξεις": Μόνιμη απώλεια βάρους: Με πόση γυμναστική θα το πετύχετε


ΔΕΛΤΙΟ ΤΥΠΟΥ: Ε.ΣΥ. ΕΛΛΗΝΩΝ ΣΥΝΕΛΕΥΣΙΣ ΠΕΡΙΦΕΡΕΙΑΚΗ ΔΙΟΙΚΗΣΗ ΑΤΤΙΚΗΣ | SAHIEL - Ενημέρωση με άλλο μάτι!\nΔΕΛΤΙΟ ΤΥΠΟΥ: Ε.ΣΥ. ΕΛΛΗΝΩΝ ΣΥΝΕΛΕΥΣΙΣ ΠΕΡΙΦΕΡΕΙΑΚΗ ΔΙΟΙΚΗΣΗ ΑΤΤΙΚΗΣ\nΣΗΜΕΡΑ ΚΥΡΙΑΚΗ 10 ΦΕΒΡΟΥΑΡΙΟΥ ΤΟΥ ΕΤΟΥΣ 2019 ΣΤΗΝ ΠΛΑΤΕΙΑ ΣΥΝΤΑΓΜΑΤΟΣ ΟΠΩΣ ΚΑΙ ΣΤΑ ΔΙΟΔΙΑ ΑΦΙΔΝΩΝ, ΠΡΑΓΜΑΤΟΠΟΙΗΘΗΚΕ ΜΕ ΑΠΟΛΥΤΗ ΕΠΥΤΥΧΙΑ ΣΥΛΛΟΓΙΚΗ ΕΝΗΜΕΡΩΣΗ ΑΠΟ ΕΛΕΥΘΕΡΟΥΣ ΕΝΕΡΓΟΥΣ ΠΟΛΙΤΕΣ ΤΗΣ ΑΤΤΙΚΗΣ,\nΜΟΙΡΑΖΟΝΤΑΣ ΕΝΤΥΠΟ ΥΛΙΚΟ, ΜΕ ΟΛΑ ΤΑ ΑΔΙΑΜΦΙΣΒΗΤΗΤΑ ΑΠΟΔΕΙΚΤΙΚΑ\nΣΤΟΙΧΕΙΑ ΟΠΟΥ ΗΡΘΑΝ ΣΤΟ ΦΩΣ ΑΠΟ ΤΟΝ ΑΡΤΕΜΗ ΣΩΡΡΑ, ΕΝΗΜΕΡΩΝΟΝΤΑΣ ΤΟΥΣ ΓΙΑ ΤΟΝ ΤΕΡΑΣΤΙΟ ΕΘΝΙΚΟ ΚΛΗΡΟΝΟΜΙΚΟ ΠΛΟΥΤΟ ΤΩΝ ΕΛΛΗΝΩΝ,\nΓΙΑ ΟΛΑ ΤΑ ΕΓΚΛΗΜΑΤΑ ΠΟΥ ΔΙΑΔΡΑΜΑΤΙΖΟΝΤΑΙ ΣΤΗΝ ΠΑΤΡΙΔΑ ΜΑΣ ΟΛΑ ΑΥΤΑ ΤΑ ΧΡΟΝΙΑ ΚΑΙ ΤΗΝ ΠΟΛΙΤΙΚΗ ΔΙΩΞΗ ΤΟΥ ΕΚΛΕΓΜΕΝΟΥ ΠΡΟΕΔΡΟΥ ΜΑΣ Ο ΟΠΟΙΟΣ ΚΡΑΤΕΙΤΑΙ ΠΑΡΑΝΟΜΑ ΧΩΡΙΣ ΚΑΜΙΑ ΚΑΤΗΓΟΡΙΑ ΣΤΙΣ ΦΥΛΑΚΕΣ ΚΟΡΥΔΑΛΛΟΥ.\nΗ ΑΠΟΔΟΧΗ ΤΟΥ ΚΟΣΜΟΥ ΕΙΝΑΙ ΤΕΡΑΣΤΙΑ ΣΤΟ ΚΑΛΕΣΜΑ ΜΑΣ ΓΙΑ ΤΗΝ ΕΠΙΤΕΥΞΗ ΤΟΥ ΣΤΟΧΟΥ, ΤΗΝ ΕΝΩΣΗ ΚΑΙ ΤΗΝ ΣΥΣΤΡΑΤΕΥΣΗ ΟΛΩΝ ΤΩΝ ΕΛΛΗΝΩΝ ΠΟΛΙΤΩΝ, ΣΤΗΝ ΕΛΛΗΝΩΝ ΣΥΝΕΛΕΥΣΙΣ, ΤΟΝ ΜΟΝΑΔΙΚΟ ΕΛΛΗΝΙΚΟ ΠΟΛΙΤΙΚΟ ΦΟΡΕΑ\nΔΗΜΙΟΥΡΓΗΜΕΝΟ ΑΠΟ ΤΟΝ ΠΟΛΙΤΗ ΓΙΑ ΤΟΝ ΙΔΙΟ ΤΟΝ ΠΟΛΙΤΗ, ΟΠΩΣ ΚΑΙ ΤΗΝ ΕΓΚΑΘΙΔΡΥΣΗ ΤΗΣ ΕΛΛΗΝΩΝ ΠΟΛΙΤΕΙΑΣ ΟΠΟΥ Η ΑΛΗΘΙΝΗ ΔΗΜΟΚΡΑΤΙΑ ΑΣΚΗΤΑΙ ΑΠΟ ΤΟΥΣ ΠΟΛΙΤΕΣ ΜΕ ΒΑΣΗ ΤΙΣ ΑΞΙΕΣ, ΤΙΣ ΑΡΧΕΣ ΚΑΙ ΤΟΥΣ ΠΟΛΙΤΕΙΑΚΟΥΣ ΝΟΜΟΥΣ.\nΚΑΛΟΥΜΕ ΟΛΟΥΣ ΤΟΥΣ ΕΛΛΗΝΕΣ ΝΑ ΜΕΤΕΧΟΥΝ ΣΕ ΑΥΤΗ ΤΗΝ ΤΕΡΑΣΤΙΑ ΠΛΑΤΦΟΡΜΑ Η ΟΠΟΙΑ ΔΕΝ ΕΧΕΙ ΟΥΤΕ ΚΟΜΜΑ ΟΥΤΕ ΔΟΓΜΑ ΟΥΤΕ ΧΡΩΜΑ.\nΚΑΛΟΥΜΕ ΟΛΟΥΣ ΤΟΥΣ ΕΛΛΗΝΕΣ ΝΑ ΑΝΑΓΝΩΡΙΣΟΥΝ ΚΑΙ ΝΑ ΔΙΑΒΑΣΟΥΝ ΟΛΑ ΤΑ ΣΤΟΙΧΕΙΑ.\nΕΙΝΑΙ ΕΠΙΤΑΚΤΙΚΗ ΑΝΑΓΚΗ ΟΛΟΙ ΟΙ ΠΟΛΙΤΕΣ ΝΑ ΚΑΝΟΥΝ ΑΣΚΗΣΗ ΤΗΣ ΚΥΡΙΑΡΧΙΑΣ ΤΟΥΣ ΣΤΑ ΓΡΑΦΕΙΑ ΜΑΣ, ΩΣ ΕΛΛΗΝΕΣ ΚΥΡΙΑΡΧΟΙ ΑΥΤΟΧΘΟΝΕΣ ΙΘΑΓΕΝΕΙΣ.\nΓΙΑ ΚΑΠΟΙΟΥΣ ΕΙΝΑΙ ΔΙΑΤΑΓΗ, ΓΙΑ ΚΑΠΟΙΟΥΣ ΕΙΝΑΙ ΕΝΤΟΛΗ ΚΑΙ ΓΙΑ ΚΑΠΟΙΟΥΣ ΕΙΝΑΙ ΧΡΕΟΣ.\nΕΦΤΑΣΕ Η ΩΡΑ, ΟΛΟΙ ΝΑ ΠΑΡΟΥΜΕ ΘΕΣΗ ΜΕ ΤΗΝ ΑΛΗΘΕΙΑ ΚΑΙ ΤΟ ΔΙΚΑΙΟ.\nΕΙΝΑΙ Η ΜΟΝΑΔΙΚΗ ΜΑΣ ΕΥΚΑΙΡΙΑ ΝΑ ΠΡΑΞΟΥΜΕ ΤΑ ΜΕΓΙΣΤΑ ΓΙΑ ΤΗΝ ΑΠΕΛΕΥΘΕΡΩΣΗ ΤΗΣ ΠΑΤΡΙΔΑΣ ΜΑΣ.\nΗ ΠΑΛΙΓΓΕΝΕΣΙΑ ΤΩΝ ΕΛΛΗΝΩΝ ΕΙΝΑΙ ΓΕΓΟΝΟΣ ΚΑΙ ΘΑ ΟΛΟΚΛΗΡΩΘΕΙ.\nSAHIEL - Ενημέρωση με άλλο μάτι!: ΔΕΛΤΙΟ ΤΥΠΟΥ: Ε.ΣΥ. ΕΛΛΗΝΩΝ ΣΥΝΕΛΕΥΣΙΣ ΠΕΡΙΦΕΡΕΙΑΚΗ ΔΙΟΙΚΗΣΗ ΑΤΤΙΚΗΣ


Έρχονται νέα vegan προϊόντα - TheFoodies\nΣε «ανάπτυξη καινοτόμων λειτουργικών προϊόντων αναλόγων κρέατος χρησιμοποιώντας εναλλακτικές πηγές φυτικών πρωτεϊνών και καινοτόμες τεχνολογίες» προχωρά η Hellenic Catering, σε συνεργασία με τρία ελληνικά πανεπιστήμια.\nΌπως αναφέρεται σε σχετική ανακοίνωση, το έργο Τ2ΕΔΚ-02830 αφορά στην «ανάπτυξη καινοτόμου μπιφτεκιού υψηλής διατροφικής αξίας, με υποκατάσταση του ζωικού λίπους και των ζωικών πρωτεϊνών, χωρίς ωστόσο να υπάρχει υποβάθμιση της υφής και της γεύσης του.\nΗ αύξηση της διατροφικής αξίας και η ανάπτυξη των νέων προϊόντων θα πραγματοποιηθεί με χρήση καινοτόμων τεχνολογιών.\nΗ υλοποίηση του έργου θα οδηγήσει στην ανάπτυξη και παραγωγή καινοτόμων τελικών προϊόντων, τα οποία θα μπορούσαν να βρουν αποδοχή από κρεατοφαγικούς και μη κρεατοφαγικούς πληθυσμούς και θα ωφελήσει από κοινωνικής, περιβαλλοντικής και οικονομικής σκοπιάς όχι μόνο τα συμμετέχοντα ιδρύματα και την εταιρεία, αλλά και την χώρα μας».\nΤο έργο πραγματοποιείται σε συνεργασία με το Πανεπιστήμιο Ιωαννίνων, το Χαροκόπειο Πανεπιστήμιο και το Μετσόβιο Πολυτεχνείο.\nPrevΠΡΟΗΓΟΥΜΕΝΟΗ Βρετανία απαγορεύει τη διαφήμιση junk food\nΕΠΟΜΕΝΟΧρήσιμες πληροφορίες για τα πυρόπληκτα ζώαNext


Φάρος του Θερμαϊκού: Και μετά την καταιγίδα, τι -και, κυρίως, πώς;\nΑσφαλώς όχι, αλλά δεν υπάρχουν -νομίζετε- και άλλα θέματα, κρίσιμης σημασίας για το μέλλον του τόπου; Θέματα που καθορίζονται και κρίνονται σήμερα; Εμπιστεύεστε εσείς αυτούς που κυβερνούν, οι οποίοι δημιούργησαν και συνεχίζουν να δημιουργούν συνθήκες ολικής κατεδάφισης και εκποίησης του δημόσιας περιουσίας και αφελληνισμού της επιχειρηματικότητας;\nΑΛΛΩΣΤΕ αυτοί που μας κυβερνούν, αργά η γρήγορα, θα αποβληθούν από τον ελληνικό λαό. Ποιες ζημιές θα αφήσουν πίσω τους και πόσες από αυτές θα είναι επανορθώσιμες; Με ποια εργαλεία θα ανατάξουμε την οικονομία και θα εκμεταλλευτούμε τα συγκριτικά μας πλεονεκτήματα; Λένε -για παράδειγμα- πως πρέπει να αξιοποιήσουμε τον τεράστιο ορυκτό πλούτο, αλλά διαλύουν το Ινστιτούτο Γεωλογικών και Μεταλλευτικών Ερευνών.\nΤι είδους αξιοποίηση μπορεί να γίνει χωρίς την επιστημονική έρευνα και τον έλεγχο της υπόγειας περιουσίας μας; Ποιοι θα προστατεύσουν το φυσικό κεφάλαιο και τα οικονομικά συμφέροντα του δημοσίου πλούτου, όπως είναι ο ορυκτός; Ενώ λοιπόν χρειαζόμαστε ένα ΙΓΜΕ σύγχρονο και επιστημονικά δυνατό, αυτοί το διαλύουν για να κάνει ο κάθε ξένος επενδυτής, που λιγουρεύεται τα περιουσιακά μας στοιχεία, ό,τι γουστάρει.\nΠΑΜΕ παρακάτω. Η Ελλάδα είναι η πλουσιότερη χώρα στην Ευρώπη και από τις πλουσιότερες στον κόσμο σε βότανα, πολύτιμα για τη φαρμακευτική και τις βιομηχανίες καλλυντικών και τροφίμων. Χρειαζόμαστε ένα δυνατό ινστιτούτο μελέτης, ελέγχου και σχεδιασμού αξιοποίησης αυτού του πλεονεκτήματος. Δημόσιους φορείς που θα ανοίγουν δρόμους στη σύγχρονη εγχώρια επιχειρηματικότητα, με έντονο μάλιστα εξαγωγικό χαρακτήρα και αγαθά υψηλής προστιθέμενης αξίας. Ποια είναι η πολιτική Παπανδρέου; Μπάτε σκύλοι αλέστε και αλεστικά μην δίνετε;\nΣΥΝΕΧΙΖΟΥΜΕ. Τουρισμός. Μεγάλη υπόθεση. Ποιος τουρισμός όμως είναι μεγάλη υπόθεση; Αυτός που φέρνει πελάτες του ήλιου και της θάλασσας για τρεις μήνες; Στην Ελλάδα, με αυτό το φυσικό και ιστορικό κεφάλαιο, θα έπρεπε να πληρώνεις εισιτήριο για να μπεις. Για να συμβεί όμως αυτό, απαιτείται αναβάθμιση του φυσικού κεφαλαίου, αξιοποίηση και σύνδεση του τουριστικού προϊόντος με την μεγαλειώδη ιστορία και τα μνημεία του αρχαίου μας πολιτισμού. Αυστηρός έλεγχος στην άναρχη δόμηση, προστασία και διαρκής καθαρισμός του θαλασσίου και δασικού περιβάλλοντος.\nΜια δημόσια υπηρεσία με αντίστοιχες αρμοδιότητες και εφαρμογή προγραμμάτων στην τοπική αυτοδιοίκηση με καλλιέργεια του εθελοντισμού στα σχολεία είναι κάτι παραπάνω από απαραίτητη για την αξιοποίηση αυτού του μοναδικού συγκριτικού πλεονεκτήματος. Είναι δυνατόν μόνον το Μουσείο του Λούβρου να έχει επισκεψιμότητα σχεδόν όση όλη η Ελλάδα; Κάνουμε κάτι προς αυτήν την κατεύθυνση; Αντίθετα καταργούμε και το Ινστιτούτο Θαλασσίων Μελετών.\nΜΟΥ ΕΛΕΓΕ παλαιότερα ένας μεγάλος επιχειρηματίας του ελληνικού τουρισμού ότι το μείζον πρόβλημα για την Ελλάδα είναι η υποβάθμιση του φυσικού κεφαλαίου ακόμα και στις σπουδαιότερες τουριστικά περιοχές. Για να καταλάβεις, μου έλεγε, στην Καραϊβική, από την οποία επέστρεψα πρόσφατα, μια τουριστική μονάδα τεσσάρων αστέρων με φυσικό περιβάλλον σούπερ λουξ ικανοποιεί τον επισκέπτη και του δημιουργεί την εντύπωση ότι τα χρήματα που κατέβαλε ήταν λίγα.\nΕδώ, είπε, συμβαίνει το ακριβώς αντίθετο. Έξω από τα όρια του σούπερ ξενοδοχείου, το περιβάλλον, στις περισσότερες περιπτώσεις, είναι σκουπιδότοποι! Και φυσικά με τα χρήματα που πληρώνει αισθάνεται πως τον κλέψαμε. Μπορώ να γεμίσω σελίδες με παραδείγματα που η διάλυση του δημοσίου τομέα θα πλήξει καίρια τις δυνατότητες ποιοτικής ανάπτυξης και αναβάθμισης της χώρας.\nΧΡΕΙΑΖΟΜΑΣΤΕ ινστιτούτα τροφίμων και αγροτικής ανάπτυξης, χρειαζόμαστε μια ανοιχτή σύγχρονη και ελκυστική σε όλο τον κόσμο τριτοβάθμια εκπαίδευση, χρειαζόμαστε υψηλού επιπέδου σύστημα υγείας, χρειαζόμαστε πολιτική ανάπτυξης της τουριστικής κατοικίας, χρειαζόμαστε έναν πανίσχυρο οργανισμό προώθησης εξαγωγών για να βοηθά και να ανοίγει δρόμους στις κατά κανόνα μικρομεσαίες επιχειρήσεις της χώρας, χρειαζόμαστε δυνατά μυαλά που να πληρώνονται σωστά για να παράγουν το σπουδαίο έργο που ζητάμε.\nΜε ισοπεδωμένες, μίζερες, γραφειοκρατικές δημόσιες υπηρεσίες, με κόσμο χωρίς φιλοδοξίες, δεν πάμε πουθενά. Όταν λοιπόν αυτοί οι τύποι που κυβερνούν διαλύουν αντί να ανασχεδιάζουν τις υποδομές παραγωγής και ανάπτυξης, τι κάνουν; Αφήνουν αυτή τη χώρα στα χέρια αυτών που την υπέταξαν παράνομα με τα τοκογλυφικά δάνειά τους για βγάλουν πλούτο από ειδικές ζώνες φθηνής εργασίας. Αν αυτό είναι το όραμά τους γι' αυτήν τη μοναδική χώρα, τότε δικαίως -όπως φοβούνται- ο λαός θα τους πάρει με τις πέτρες.